Purkkiarmeijan komentaja: kesäkuuta 2012\nUltra sensitive faceblock sk 25\nDermalogican aurinkolinjan tuotteista on suosikkina ollut vuosikausia Ultra sensitive faceblock ( 50ml 47€). Kun aurinkolinja uudistui kolme vuotta sitten Ultra sensitive faceblock hiukan muuttui ja sen suojakerroin vahvistui, aiemmin se oli 20 ja nyt siis 25.\nNäin keskikesällä, kun ihmiset ovat jo lomalla ja pidempään ulkona tai vesillä Ultra sensitive faceblock on erittäin hyvä suojaava päivävoide. Siinä on myös kevyt värisävy mikä ei ole varsinainen meikki, vaan tulee raaka-aineista. Sävy kuitenkin tasoittaa ihon väriä ja neutralisoi punoitusta iholla. Henkilöille joilla on couperosaa ja joiden iho punoittaa helposti kesäkuumalla tuo värisävy on erinomainen peiteaine. Auringonsuoja aineena Ultra sensitive faceblockissa on titaanioksidi mikä on paras mahdollinen aurikosuoja-aine. Titaanioksidista ihotautilääkärit sanovat ettei sille voi herkistyä kukaan se on niin neutraali ja turvallinen aine. Voiteessa on myös vihreää teetä joka on rauhoittava aine ja se korjaa UV-säteilyn aiheuttamia solumuutoksia.\nUltra sensitive faceblock sk 25 sopii kaikille ihoille, myös rasvoittuvalle iholle. Helteisenä kesänä se pysyy miellyttävän mattapintaisena eikä tunnu liian rasvaiselta. Itse käytän tätä aina, kun olen kesällä ulkomailla ja aurinko porottaa jatkuvasti. Näin Suomen kesässä, kun olen päivät lähes kokonaan sisällä käytän Dynamic skin recoveryä sk 30 koska siinä on kiinteyttäviä ja elvyttäviä aineita. Lomalla tuo Ultra sensitive faceblock korvaa myös meikin, niin se on tosi helppo voide.\nTunnisteet: allergia, aurinko, couperosa, dermalogica, ihotautilääkäri, meikki, rasvainen iho\nHelle turvottaa jalat\nTänä kesänä ei ole vielä voinut helteitä valitella, mutta eiköhän nekin jossain kohtaa tule. Minulla on monta asiakasta jotka kärsivät kipeistä ja turvonneista jaloista aina kuumaan aikaan. Silloin, kun vielä tein jatkuvasti myös jalkahoitoja oli jalkojen turvotus tyypillinen puheenaihe asiakkaan kanssa kesällä. Melkein kaikki yli nelikymppiset alkavat kärsiä jalkojen turvotuksesta, kun ilmat lämpiää ja jos joutuu olemaan paljon jaloillaan. Itsellenikin se on ihan tuttu vaiva ja olen monia konsteja omakohtaisestikin kokeillut.\nEnnen kaikkea pitäisi olla hyvät kengät aina työssä ollessa. Työkengiksi tarkoitetut kengät tukee jalkaterää oikein ja jalan kaaret pysyvät oikeilla paikoilla. Missään tapuksessa korkokengät ei kuulu, kuin satunnaiseen käyttöön juhlissa. En ymmärrä miten ihmeessä ihmiset voivat kävellä, kun tämän hetken muotikengät ovat aivan ylikorkeita. Tukisukkahousut, tai tukipolvisukat ovat myös todella hyvä apu. Ne kannattaa hankkia ihan asiantuntijaliikkeistä ja niitä on nykyään kivan näköisiä ja eri värisiä. Ihanteellista olisi, jos voisi päivän mittaan nostaa jalat ylöspäin parikin kertaa vartiksi, tai edes viideksi minuutiksi. Yleensä iltaisin työpäivän jälkeen tulee suurimmat ongelmat, koska ainakin itselläni jalat helposti särkee, kun menen nukkumaan. Minulla on siihen ihan oma konsti mikä toimii minulle. Kylmä suihku auttaa minulle parhaiten, tai sitten kylmäpakkaukset. Moni käyttää kylmägeeliä, mutta minusta sen haju on niin epämiellyttävä etten voi sitä käyttää. Meillä on aina kylmäpakkauksia pakastimessa ja laitan harvat villasukat jalkaan ja toiset sukat siihen päälle ja kylmäpakkauksen sinne väliin. Sillä tavoin kylmäpakkaus pysyy paikoillaan ja sen voi laittaa joko jalkapohjaan tai sääreen. Ihan pelkkää ihoa vasten jäinen pakkaus on liian kylmä, niin tuo alinmainen villasukka suojaa liialliselta kylmyydeltä. Jos tämä kylmähoitokaan ei tehoa, niin sitten otan vielä Buranan ja varmasti uni tulee.\nJotkut asiakkaat kertovat käyttävänsä Voltaren särkyvoidetta iltaisin, tai muita samantyyppisiä lääkevoiteita. Jalkaterien jumppaaminen iltaisin ennen nukkumaan on myös todella tärkeää ja sillä tavoin saa jalkojen verenkierron pysymään hyvänä. Itse rakastan erilaisia hierontoja ja hoitoja. Erittäin hyvä omille jaloilleni on vyöhyketerapia, mutta ihan tavallinenkin hieronta toimii.\nPitää kuitenkin muistaa, että jos turvotus alkaa yhtä äkkiä tai on erittäin voimasta on syytä hakeutua lääkäriin. Eikä ole hyväksi ottaa ominpäin kovin usein Buranaakaan, vaan särkyjen syy pitää selvittää.\nTunnisteet: hyvinvointi, mielipaha, muoti, terveys, turvotus, vaihdevuodet\nMultivitamin thermofoliant kuorinta\nSanonta suutarin lapsilla ei ole kenkiä osuu taas kerran kohdallani naulan kantaan. Olin kolme viikkoa ilman tehokasta kuorinta-ainetta, kun aina unohdin tilata itselleni Multivitamin thermofoliantin. En koskaan ota hyllystä tuotteita itselleni koska ne on tarkoitettu asiakkaita varten ja asiakkaiden tarve menee meillä aina edelle omaa etua. Tilaan aina erikseen itselleni ja Marille tarvitsemamme tuotteet. Tietysti oli kokemuksena ihan hyvä huomata mitä viisikymppiselle rutikuivalle iholle tapahtuu, kun sen jättää kuorimatta kunnolla. Yleensä käytän kahta kuorivaa tuotetta rinnakkain, vahvempaa Multivitamin thermofoliantia 2-3 kertaa viikossa ja mietoa Daily resurfaceria ( 35kpl 112€ )myös 2-3 kertaa viikossa. Daily Resurfacer hoitotassut ovat kolmivaikutteiset ne kuorii, kosteuttaa ja kiinteyttää. Viime viikollahan olin Lontoossa ja unohdin ottaa mukaan Daily resurfacer pussukat. Jätin siis kolmeksi viikoksi Multivitamin thermofoliantin ja ainakaan viikkoon en käyttänyt Daily resurfaceria. Tulos tästä laiminlyönnistä oli katastrofaalinen. Minulla ei ole ikinä ollut hikinäppyjä otsalla ja hiusrajassa niin paljon, kuin nyt. Finnejä ei ole ollut kai pariin vuoteen ja nyt tököttää kaksi keskellä poskea. Ihonihan on ollut aina tosi kuiva, mutta ilmeisesti estrogeeni muutokset alkaa näkyä, vaikka muuten hormoonitoiminta on vielä normaali. Kevät on ollut meillä tosi kiireinen ja varmaankin olen touhunnut välillä hikipäässä. Sitten kaiken päälle tuo Lontoon matka jolloin pesuveden laatu muuttuu ja olin pari päivää kaupungilla ilman meikkiä. Senkin huomasin ettei missään tapauksessa pidä olla ilman meikkivoidetta jossain suurkaupungin saasteissa. Ihoni oli jo aika epätasainen ja kirjava viime viikollakin. Juhannuksen pyhinä hermostuin jo ihan vallan, koska ihoni tuntui sormiini tosi näppyläiseltä. Nuo hikinäpyt eivät niinkään näy varsinkaan meikin alta, mutta ne tuntee itse käsiinsä. Ihoni ongelmat johtuvat seuraavanlaisesta tapahtumasarjasta. Ihoni tuotti tavallista enemmän hikeä ja talia, johtuen kiireestä ja estrogeenin muutoksista. Ihotali ei päässyt huokosista ulos koska ihoni on hyvin kuiva ja kireä. Viisikymppisellä kuivalla iholla myös muodostuu todella paljon kuollutta solukkoa, joka myös jää tukkimaan huokosten suita. Yleensä kuorinta-aineen säännöllinen käyttö on pitänyt huokosten suut puhtaina ja hiki ja tali on päässyt valumaan normaalisti ihon pinnalle mistä se saadaan pesun avulla poistettua. Lontoon saasteinen ilma pääsi vielä kiinnittymään oikein kunnolla hiestä ja talista tahmeaan ihoon. Ilman saasteet myös aiheutti iholla kirjavaa punoittelua. Tämä oli todella hyvä konkreettinen esimerkki siitä miten tarpeellinen kuorinta on vanhenevalle iholle. Nyt joudun ainakin viikon verran tehohoitamaan ihoani ennen kuin tilanne tasoittuu. Parasta olisi päästä kasvohoitoon, mutta se ei nyt käy koska Mari jää kesälomalle. Kuorin tänään ensimmäisen kerran Multivitamin thermofoliantilta ja ihon olotila parani heti. Huomenaamulla käytän Daily resurfacerin ja taas illalla Multivitamin thermofoliantin. Yöksi laitan Multivitamin power recovery masquen ( 75 ml 68€ )ja sitä käytän joka toinen yö viikon ajan. Ja aina ennen naamion laittoa kuorin Multivitamin thermofoliantilla. Nyt tuo Multivitamin thermofoliant on tarjouksessa 69€ ja normaalisti se on 81€ koko on 75ml. Tarjous on voimassa kesäkuun loppuun eli vielä ehdit hankkia edullisesti tuon huipputuotteen.\nLähettänyt Inkeri Valtonen klo 0.07 2 kommenttia: Linkit tähän tekstiin\nTunnisteet: estrogeni, ihottumat, ikääntyminen, kasvohoito, kuiva iho, kuorinta, meikkaus\nKehu ja kiitä läheisiäsi\nMeillä suomalaisilla on ilmeisesti yhteisenä tekijänä kyvyttömyys antaa hyvää palautetta toiselle ihmiselle emmekä myöskään itse osaa ottaa sitä vastaan. Vai oletko koskaan kuullut kenenkään sanovan, että minua on lapsena kehuttu ja kannustettu tosi paljon?\nAsiakaspalvelutyössä olen kuullut kymmeniä tarinoita siitä miten joku läheinen, usein omat vanhemmat ovat lapsena vähätelleet ja mollanneet asiakasta. Tarkoituksena on ilmeisesti ollut ettei lapsi ylpisty ja ala luulemaan itsestään liikoja. Monelle se on jäänyt tavaksi myös itselle ja yleensä annetaan palautetta toiselle vasta sitten, kun on jotain negatiivista sanottavaa. Usein myös joku myönteinen asia käännetään kielteiseksi ja se sanotaan toiselle. Moni asiakas on kertonut, kun on laihtunut ja tosi hyvän näköinen ystävät alkavat kauhistella, että oletpa huonon näköinen. Viime viikon blogipostauksessa tuli kommentteja pitkistä ripsistä. Henkilö jolla oli pitkät ripset oli saanut ilkeitä huomautuksia ja kauhisteluja tekoripsistä. Se on jotenkin niin tyyppillistä suomalaista toimintaa, kun näkee toisella kauniit pitkät ripset ne pitää huomioida jollain negatiivisella. Sanoisin, että siinä puhuu kateus.\nOmalla kohdallani olen tehnyt jo aikoja sitten päätöksen, että kun näen jollakin jotain kaunista tai kivaa sanon sen ääneen. Sanon myös asiakkaalle, jos hänellä on erityisen kaunis iho, hyvä luusto, pitkät ripset tai jotain muuta kaunista jonka havaitsen hoidon yhteydessä. Koskaan en kuitenkaan sano sitä mielistelläkseni eli jos olen sinua asiakkaana kehunut, niin olen aivan varmasti sitä tarkoittanut. Ihminen myös vaistoaa falskin imartelun eikä se tunnu hyvältä. Sitä en kannata, että me suomalaiset alkaisimme käyttämään jenkkimäistä turhan kehuskelua, mikä ei ole todellista. Toivoisin kuitenkin, että alkaisimme enemmän huomioimaa hyviä asioita toisessa ihmisessä se parantaisi koko yhteiskunnan hyvinvointia.\nTunnisteet: asiakaspalvelu, hyvinvointi, ihmisoikeudet, mielenterveys, mielipaha, naiseus, sananvapaus, stressi, yhteiskunta\nWinston Churchill museo\nKerron vielä toisesta sotamuseosta jossa kävimme Lontoon matkalla. Varmaan läheskään kaikkia vakiolukijoitani ei kiinnosta nämä sotajutut, mutta näen blogin tilastoista, että näihin tulee googlen kautta lukijoita todella paljon. Netissä on hämmästyttävän vähän suomenkielistä tekstiä sotahistoriasta.\nOlen varmaan moneen kertaan kertonutkin, että Englannin sodanaikainen pääministeri Winston Churchill on suuri ihailuni kohde. Olin jo pitkään haaveillut pääsystä hänestä kertovaan museoon. Tämäkin museo oli hyvin laaja ja vei aikaa koko päivän. Museo kuului Imperial war museumiin, mutta sijaitsi ihan eri paikassa ja oli nimeltään Cabinet war rooms. Näissä tiloissa oli asunut ja kokoontunut Englannin sotakabinetti koko sodan ajan eli hekin olivat vetäytyneet maan alle, mutta pysyivät kuitenkin Lontoon keskustassa. Nuo tilat oli täsmälleen siinä kunnossa mihin ne jäivät rauhan saavuttua 1945. Vasta 1970-luvulla keksittiin tehdä niistä museo ja avata ne yleisölle. Samaan yhteyteen avattiin myös itse Winston Churchillistä kertova museo. Tilojen tunnelma oli varsin autenttinen, koko ajan hälytys sireenit soi taustalla ja kapeat käytävät ja paksut teräspalkit katossa kertoivat poikkeusoloista. Winston Churchill asui sodan pahimmat pommitusvaiheet noissa maanalaisissa tiloissa ja myös hänen vaimonsa Clementine asui osan aikaa siellä. Kokonaisuutena tila oli yllättävän suuri, vaikka yksittäiset huoneet olivat tosi pieniä. Makuuhuoneet oli laivahyttien kokoisia ja tärkeä puhelinhuone, josta oli suora yhteys Yhdysvaltain presidentti Rooseveltiin oli vessan kokoinen pieni koppi. Sotakabinetin kokoushuoneeseen mahtui juuri ja juuri puolikaaren muotoinen kokouspöytä jonka ympärille mahtui kymmenkunta osallistujaa ja muutama sihteeri. Sotakabinetin tiloissa asui vakituisesti sihteereitä ja pääministerin avustajia kymmenittäin ja muutamalla kenraalilla oli myös omat makuutilat. Voin kuvitella miten stressaavaa on ollut elää vuositolkulla pienissä tiloissa maan alla. Lontoossahan pelättiin pommituksia jatkuvasti, mutta Hitlerhän muutti omaan bunkkeriinsa vasta pari kuukautta ennen sodan loppua, koska silloin vasta Berliiniä pommitettiin kunnolla. Tuosta Hitlerin bunkkerista on varmaan kaikki kuulleet, mutta tämä Englannin vastaava paikka ei ole kovinkaan paljon julkisuutta saanut.\nOsa tuosta museosta kertoi ihmisestä nimeltään Winston Churchill jonka elämä oli hyvin moninainen. Minun mielestäni hän on yksi maailmanhistorian merkittävimpiä ihmisiä. Sekin museo osuus oli hyvin laaja ja vei aikaa monta tuntia, eli tuolla maan alla meni meillä koko päivä. Minä olin siitä todella ilahtunut, että Winston Churchillin kissa Smokey oli myös mainittu museossa. Smokey oli persialaiskissa ja nukkui aina Churchillin jaloissa. Museon teksteissä mainittiin, että Smokey oli kaikista eniten selvillä sotakabinetin salaisuuksista koska oli yleensä läsnä, kun Churchill tapasi sotakabinetin jäseniä. Tekstissä mainittiin myös, että Smokeyn vaitioloon luotettiin sataprosenttisesti.\nHyvää juhannuksen jälkeistä elämää! Keskikesän juhla on juhlittu ja on aika palata arkeen ja työelämään. Minulla oli hieman erilainen juhannus, kuin yleensä koska pidin kesäloman viime viikolla. Lähdimme tiistaina Lontooseen ja palasimme eilen. Käytimme taas Ryanairin halpalentoa Turusta Stantedin kentälle. Hiukan pelkäsimme mihin korpeen joudumme, kun Stantedin kenttä on niin kaukana Lontoosta. Se olikin tosi sujuva reitti Lontooseen, kun lentokentän alta lähti juna Liverpool Street Stationille. Matka kesti kolme varttia ja maksoi kympin verran hengeltä yhteen suuntaan. Tämä Lontoon reissu oli ihan pyhitetty sotahistoria harrastukselleni ja olin haaveillut siitä jo pitkään. Lontoon sotamuseot on Euroopan parhaita ja niitä on monta. Ensimmäinen sotamuseo elämässäni oli juuri tämä Lontoon Imperial war museum, jossa kävin viitisentoista vuotta sitten. Minulla oli kunnianhimoinen tavoite käydä neljässä sotamuseossa kolmessa päivässä, mutta voimat loppui kesken ja puolet jäi käymättä. Toisaalta nuo kaksikin museota antoi niin paljon ajateltavaa, että työstän niitä pitkän aikaa. Laajin sotamuseo on Imperial war museum, joka kattaa hyvin perusteellisesti ensimmäisen ja toisen maailmansodan ja kaikki toisen maailmansodan jälkeiset konfliktit joihin britit ovat osallistuneet. Museota oli huomattavasti modernisoitu tuon viime käyntini jälkeen. Tietotekniikkaa oli nyt käytetty hyödyksi tosi loistavasti. Muutamilla osastoilla oli kymmeniä tietokoneita joista sai esillä olevaan näyttelyyn runsaasti lisätietoa. Tietoa oli, niin paljon, että meillä meni koko päivä tässä yhdessä paikassa. Onneksi siellä oli ihan tasokas kahvila mihin pääsimme välillä syömään. Meidän onneksemme museossa ei ollut paljoakaan kävijöitä, niin pystyimme aivan rauhassa keskittymään omiin kiinnostuksen kohteisiin. Museon ylimmässä kerroksessa oli erinomainen holokaustista kertova osasto. Ainoastaan Berliinissä olen nähnyt perinpohjaisemman selvityksen juutalaisten kansan murhasta. Itselleni tuo aihe on niin selvä ettei siinä osastolla mennyt aikaa kovinkaan paljoa, mutta aiheesta, vain vähän tietävälle osasto selkeyttäisi tämän historian vaiheen perusteellisesti. Suosittelen jokaiselle käyntiä siellä. Tämän päivän rasistikeskusteluihin tulee täysin uusi näkökulma, kun näkee mihin pahuuten ihan tavallinen ihminen pystyy toista ihmistä kohtaan. Museon pohjakerroksessa oli laaja osasto ensimmäiselle ja toiselle maailmansodalle. Ensimmäisen maailman sodan kauhut tuli selkeästi koettua, koska siellä oli varsin todentuntuinen juoksuhauta yleisöä varten. Parin kymmenen metrin matka lähes pimeässä juoksuhaudassa tykkien pauhatessa ja sotilaiden huutaessa antoi pienen väläyksen siitä mitä sodan kauhu voisi olla. Minulle mielenkiintoisin asia oli, että museossa oli esillä saksalaisten superase V2 ja V1. Ne olivat ensimmäisiä ohjuksia ja Saksa ampui niitä tuhansia sodan loppuvaiheessa Lontooseen. Jos tämä ase olisi valmistunut parikin vuotta aiemmin sodan lopputulos olisi ollut aivan varmasti erilainen. Muutenkin minua kiinnostaa kovasti tuo ns. Blitz vaihe 1940-1941, kun Saksa yritti pommituksilla saada brittejä antautumaan. Ensimmäistä kertaa sotien historiassa siiviiliväestö joutui tulilinjalle ja naisten ja lasten oli selviydyttävä tavallisesta elämästä rintama olosuhteissa. Tosin liittoutuneet teki aivan saman Saksan kaupungeille ja RAF pommitti monet vanhat saksalaiset kaupungit melkein maantasalle. Nimenomaan tämä siviileiden ja tavallisten ihmisten selviytyminen sodan kauhuissa on minulle se suurin mielenkiinnon aihe. Kysyn yhtenään itseltäni, että miten ihmeessä ihminen voi olla niin julma ja raaka toiselle ihmiselle.\nTunnisteet: harrastus, historia, ihmisoikeudet, kansainvälisyys, matkailu, oppiminen, sotahistoria, valtio, yhteiskunta, yritys\nKäytä aina silmämeikin poistoon silmämeikin poistoainetta\nTyypillisin kohta missä ohitetaan ihonhoito-ohjeet on silmämeikin poisto. Todella harva tekee sen ohjeiden mukaan ja käyttää silmämeikin poistoainetta. Dermalogican silmämeikin poistoaine Soothing eye make-up remover ( 42€ )on paras silmämeikin poistoaine mitä olen koskaan käyttänyt. Se on aivan ehdoton kasvohoitojen yhteydessä, koska sillä voi poistaa minkä tahansa vesiliukoisen silmämeikin. Kertaakaan asiakas ei ole valittanut, että silmämeikin poisto kirvelisi. Harmillista vaan, että asiakkaat eivät ole sitä löytäneet, koska sen myynti on meillä ihan minimaalista. Sehän on selvästi minun ja Marin syytä emme ole kertoneet tarpeeksi tuosta aineesta. Soothing eye make-up remover on geelimäinen ohut neste joka myös hoitaa ja kosteuttaa silmien ympärystää. Suurin osa asiakkaistamme käyttää Ultra Calming Cleanseria puhdistusmaitonaan ja sillähän voi silmämeikinkin poistaa. Ero näiden kahden välillä on se, että Soothing eye make-up remover hoitaa silmänympärys ihoa ja ei missään tapauksessa turvota. Vähänkin voimakkaampi silmämeikki lähtee myös helpommin oikealla silmämeikin poistoaineella. Henkilöillä joilla silmienympärys turpoaa helposti, tai silmät ovat erityisen arat kannattaa ehdottomasti käyttää Soothing eye make-up removeria.\nLähettänyt Inkeri Valtonen klo 11.37 2 kommenttia: Linkit tähän tekstiin\nTunnisteet: couperosa, dermalogica, nuoren ihonhoito, ripset, Silmäpussit, tummat silmänympärykset, turvotus, Youngblood\nArjan acne ja arpeutumat\nKerron taas erään asiakkaani tarinan ja olen muuttanut nimen ja kysynyt luvan, että saan asiasta kirjoittaa. Yleensä, kun asiakas meille soittaa ja kyselee acnearpien hoidosta en voi tarjota mitään hoitoa, joka olisi aivan varma ja selkeä apu arpiin. Yleensä arpien hoito on, niin yksilöllistä, että mitään varmaan tulosta ei voi luvata. Vielä kymmenisen vuotta sitten ei kosmetologin keinoilla pystynyt arpiin vaikuttamaan. Kokemuksen kautta olen kuitenkin oppinut monia konsteja joilla on pieni vaikutus arpiin ja yhdistämällä nämä vaikutukset saadaan jo ihan näkyviä tuloksia iholle. Yleensä acnearpiin hakee apua nelikymppinen nainen, joka ihon veltostumisen myötä kokee arpien näkyvän entistä voimakkaammin. Raskaudet ja imetykset ovat monen mielestä pahentaneet ihon tilannetta, koska hormooneillahan on tosi suuri vaikutus ihoon. Nanolift kasvohoito on osoittautunut näissäkin tapauksissa aivan erinomaiseksi hoidoksi. Nelikymppinen joka on koko ikänsä kärsinyt finneistä ja liiasta talinerityksestä hoitaa yleensä ihoaa ihan liian kuivattavilla aineilla. Ihon talin eritys alkaa neljänkympin tienoissa oleellisesti vähetä ja kun ihoa hoidetaan oikein finnit ja mustapäät lakkaavat yleensä kokonaan. Kun ihon perushoito saadaan tasapainoon alkaa iho näyttämään jo ihan toisenlaiselta. Lähes aina pigmenttiläiskät ovat osasyynä acnearpien näkyvyyteen. Aina, kun ihoon nousee finni, niin iho tulehtuu juuri siitä ihon kerroksesta missä melanosyyttisolut muodostuu. Tällöin pienikin määrä aurinkoa saa tulehduksen kanssa yhdessä aikaan tummaa pigmenttiä arpi kohdassa. Kun saadaan pigmentoituminen estettyä arpien näkyvyys vähenee oleellisesti. Liian kuivattavan kotihoidon myötä iho on hilseilevä ja helposti punoittava. Ihosta tulee väriltään hyvinkin kirjava, kun siinä on pigmenttiläiskää, laajentuneita pintaverisuonia, harmahtavaa hilseilyä ja mustapäitä. Nämä kaikki saadaan kuriin oikeilla hoitoaineilla ja Nanolift kasvohoidolla. Näkyvän tuloksen aikaan saaminen kestää yleensä yli puoli vuotta. Tämä alkukesä on hankalin aika aloittaa hoito, koska pigmenttiläiskät ovat jo tulleet. Tehokkainta hoitoa olisi ennalta ehkäistä niiden syntymistä. Arja tuli meille hoitoon talvella 2011 ja hän oli ihan totaalisen kyllästynyt ihonsa kuntoon. Hän oli alkanut säästämään, että pääsisi plastiikkakirurgille laserhiontaan. Hän oli juuri eronnut ja koki ihonsa tilanteen erittäin masentavaksi. Yleensä tälläinen rankka stressi näkyy myös ihossa ja Arjan kohdalla oli alkanut syntymään punoittavia kuivia ja kutisevia läiskiä. Aloitin tekemään Nanolift hoitoa, ensin tein kolme hoitokertaa kahden viikon välein. Sillä saimme mustapäät ja finnit rauhoittumaan. Kotihoitotuotteet muutettiin kosteuttavimmiksi ja kuorintaa lisättiin. Yövoiteeksi Arja käytti alkuun joka toinen yö Overnight clearing geliä( 40ml 65€)ja joka toinen yö Active Moistia( 50ml 53€, 100ml 73€). Päivävoiteeksi tuli Pure Light (50ml 96€),joka on kaikista paras estämään pigmenttiläiskien syntymistä. Extra firming booster ( 30ml 83€ )otettiin myös käyttöön sekä aamulla, että illalla paitsi Overnight clearing geliä käytetään aina yksinään. Extra firming booster on loistava tuote palauttamaan ihon kimmoisuutta ja, kun ihosta tuli napakampi arpien näkyvyys väheni. Kuorinta aineilla on suuri merkitys arpien hoidossa ja niitä Arja ei ollut ollenkaan käyttänyt. Nyt otettiin käyttöön joka toinen päivä Daily Resurfacer ( 35kpl 112€)hoitotassu ja kaksi kertaa viikossa Multivitamin Thermofoliant(75ml 82€, nyt tarjouksessa 69€)mikrokuorinta. Syksyllä 2011 me teimme kolmen kerran sarjahoidon Nanoliftillä ja sen hoitosarja jälkeen muutokset alkoivat selvästi näkyä. Minä olen ihan todella hämmästynyt miten paljon voidaan kasvohoidoilla ja oikeilla tuotteilla vaikuttaa. Arja on myös ihan todella tyytyväinen ja laserhoitoon säästetyt rahat hän käytti tyttären kanssa tehtyyn Australian matkaan.\nTunnisteet: acne, couperosa, ihonhoitotuotteet, ihottumat, ihotyyppi, ikääntyminen, kuorinta, pigmenttiläiskät, rasvainen iho, rypyt, terveys\nOnkohan minulla jonkinmoinen ikäkriisi, kun huomion monia asioita mitkä on muutoksessa ja kerron Marille juttuja 80-luvulta. On jotenkin vaikea käsittää miten nopeasti aika kuluu ja siitä, kun aloitin yritykseni on nuorempien mielestä ikuisuus. Nyt ymmärrän sen miksi lapsuudessani mummu ja pappa puhui niin usein sota-ajasta. Kuusikymmenluvun alussa oli sodan loppumisesta vasta parikymmentä vuotta, niin totta kai se oli heillä hyvinkin mielessä.\nViime viikolla kävi hoidossa yksi vakio asiakkaani, joka oli menossa viikonloppuna nuorimman poikansa 50-vuotis juhliin. Aloin kertomaan Marille, että muistan hyvin, kun tämä asiakas itse täytti viisikymmentä neljännesvuosisata sitten. Tunnen itseni ihan Metusalemiksi ja miten se tunne vielä ehtii lisääntymään koska minulla on vielä viisitoistavuotta jäljellä eläkeikään. Yksi huomio oli, että minun pitää harkita minkälaisia esimerkkejä käytän nuoremmille asiakkailleni. Puhuin erään nelikymppisen asiakkaan kanssa ruusufinnistä ja kerroin hänelle, että hoitamattomana se voi tulla tosi pahaksi. Sanoin esimerkiksi Pekka Tiilikaisen nenän, joka oli seuraus hoitamattomasta ruusufinnistä. Asiakkaani kysyi kuka on Pekka Tiilikainen, silloin vasta havahduin, että Tiilikainen on ollut kuolleenakin kohta kolmekymmentävuotta. Pekka Tiilikainen oli legendaarinen radiotoimittaja jota sanottiin sinivalkoiseksi ääneksi, kun hän juonsi esimerkiksi urheilutapahtumat todella isänmaallisesti. Hänellä oli pahasti suurentunut ja tulehtunut nenä jota sanotaan rhinophymaksi ja se on seurausta hoitamattomasta ruusufinnistä.\nSellaisenkin huomion olen tehnyt, että teini-ikäiset eivät enää tarvitse lukemisekseen odotustilaan Aku Ankkoja yms. Näin keväällä meillä käy paljon teinipuhdistusasiakkaita ja heillä on usein kaveri mukana, joka jää odotustilaan istuskelemaan. Ennen nämä kaverit kiehnäsivät ja katsoivat kelloa ja yrittivät kuluttaa aikaa sarjakuvalehdillä. Nyt heillä on älypuhelin eivätkä he ole yhtään kyllästyneitä odottamiseen. Moni nuori poika asiakkaanakin räplää puhelintaan sillä aikaa, kun naamio vaikuttaa. Eikä siinä mitään ymmärrän hyvin etteivät he malta, vaan makoilla ja nauttia rentoutumisesta. Onneksi minulla on niin paljon näitä nuoria ihmisiä ympärilläni etten ihan taannu ikäihmisten maailmaan.\nTunnisteet: asiakaspalvelu, ikätesti, ikääntyminen, lapset, naiseus, nuoren ihonhoito, vanhuus\nJännä juttu, että kauneudenmaailmassa asiat alkaa mennä helposti överiksi ja ylimitoitetuksi. Niin on käynyt silikoonirintojen kanssa ja huulitäytteiden myös. Nykyään rintaimplantit ovat kolme kertaa sen suuruisia mitä yhdeksänkymmentäluvulla käytettiin. Nuorten naisten haave on F ja H kupin rintaliivit, joita en aiemmin edes tiennyt olevan olemassakaan. Vartalonmallista tulee ihan hullunkurinen, jos hyvin sirolla ja hoikalla naisella on valtavat rinnat. Olen muutamalla naisella nähnyt miten rintojen koko on ihan epäsuhtainen verrattuna lantioon. Ymmärrän toki, että jos vartalo on ihan poikamainen eikä rintoja ole juuri ollenkaan rintaleikkaus tulee mieleen. Luulisin kuitenkin, että haluaisi suhteuttaa sen oman vartalon mittoihin, mutta ei se niin mene. Plastiikkakirurgit kertovat, että he tekevät nykyään paljon uusinta leikkauksia sen takia, kun halutaan suuremmat implantit. Tavallaan, kun on ylitetty se kynnys, että mennäkkö leikkaukseen vai ei niin nälkä kasvaa syödessä. Ihmisellä alkaa minäkuva ilmeisesti vääristymään ja halutaan ihan kunnon potkupallon kokoiset rinnat.\nSaman näkee näissä huulien täyttämisissä. Amerikkalaisia elokuvia katsoessa on ihan koomista, kun kaikilla naisilla on valtavat törröhuulet. Suu korostuu ihan suhteettomasti ja se ei ole enää ollenkaan kaunista. Se on yleinen ilmiö myös Suomessa, se ei kuulemma enää riitä, että täytettä on hiukan ja suu pysyy luonnollisena. Huulten paksuutta vaan kasvatetaan kerta kerran jälkeen, siinäkin kohtaa ihminen näkee itsensä jotenkin väärin.\nYleisin överiksi mennyt juttu on ripsien pidennykset. Aivan ylipitkiä räpsyttimiä näkee ihan kotimatkalla. ripsien pidennykset ovat yleistyneet valtavasti ja ne on kauniit, kun ne näyttää ihan normaaleilta ripsiltä. tuntuu kuitenkin, että yli puolet käyttäjistä haluaa ihan liian pitkiä ripsiä. On todella koomista, kun viisikymppisellä naisella ripset hipoo poskia. Jos ripset on vielä kaiken lisäksi huonosti hoidetut näky on tragikoominen. Tuntuu aika hullulta ettei ihminen näe itse peiliin katsoessaan ettei se enää ole kaunista. Se syö myös naisen uskottavuutta, jos pankkilakinaisella ripset on kolmesenttiset nuken ripset, niin kyllä hiukan mietityttää mitä sen ihmisen päässä liikkuu. Toinen ihminen kun tekee ensipäätelmät ihan ulkonäön perusteella. En tiedä missä määrin ripsien laittajat toppuuttelevat, jos asiakas haluaa ihan liian pitkiä pidennyksiä. Vai alkaako heillä itselläänkin vääristyä se mikä on oikeasti kaunista. Näistä ripsistä puhumme usein asiakkaiden kanssa ja suurin osa on sitä mieltä, kun minäkin ettei tämä nyt ihan pelkästään johdu minun puritaanisesta kauneuskäsityksestä. Kertokaapa tekin lukijat näkemyksenne ja mielipiteenne asiasta.\nTunnisteet: asiakaspalvelu, botox, huulipuna, kauneus, kulttuuri, meikkaus, muoti, naiseus, plastiikkakirurgia, restylane, tyyli\nVarmaankin yleisin iho-ongelma suomalaisilla on ihon voimakas punoitus. Se on yhtä tyypillistä sekä naisille, että miehille. Syy siihen on meidän rankka ilmasto ja perimältään vaalea ja ohut iho. Ongelma koetaan siksikin hyvin suureksi, koska se on niin näkyvä haitta ja iho on kipeä ja epämiellyttävän tuntuinen. Hoitamattomana ihoon saattaa puhjeta ruusufinni eli acne rosacea ja se taas vaatii ihan lääkärin hoitoa.\nIhon punoituksen alkusyynä usein miten on ihon altistuminen lämmön vaihteluille sekä aurinko, tuuli ja pakkanen. Usein väärä hoito ja ihon kovakourainen käsittely aiheuttaa punoituksen alkamisen. Punoitus syntyy, kun ihon pintaverenkierto näkyy ohentuneen pintaihon läpi ja usein ihossa on myös couperosaa eli laajentuneita pintaverisuonia. Pintaverisuonet laajenee siten, että ihon ollessa lämpöinen verisuonet ovat laajentuneita ja täynnä verta. Sitten, kun mennään, vaikka ulos pakkaseen verisuonten pitäisi nopeasti supistua, mutta reaktio on niin raju, että aina jää muutama verisuoni pysyvästi laajentuneeksi. Nopeat lämmönvaihtelut siis aiheuttavat laajentuneet verisuonet eli couperosan. Joskus puhutaan myös katkenneista verisuonista ja niitäkin iholla saattaa jonkin verran olla, mutta pääsääntöisesti ne ovat pysyvästi laajentuneita suonia. Ihon punoitusta lisää se, että yleensä iho on hyvin ohentunut ja siitä puuttuu ihon oma suojakerros. Kosmeettisilla tuotteilla ja kasvohoidolla pystytään vahvistamaan ihoa ja vähentämään verisuonten näkymistä. Hoitotulokset ovat hyviä, mutta hoidon pitää olla säännöllistä, että iho pystyy paranemaan. Muutamalla kasvohoidolla ja oikeilla kotihoitotuotteilla saadaan parissakin kuukaudessa näkyviä tuloksia.\nEllei ole mahdollisuutta tulla kasvohoitoon, niin kerron tässä niistä kotihoitoaineista mitä kannattaa käyttää niin ihon tilanne korjaantuu. Silloin, kun hoidetaan punoittelua pelkillä kotihoitotuotteilla tuloksia alkaa näkyä noin 6-8 viikon kuluttua ja normaaliin ihon tilanteeseen päästään noin puolen vuoden hoidon jälkeen. Dermalogican Ultracalming hoitolinja on tarkoitettu herkälle iholle ja punoittavalle iholle vahvistamaan sitä. Yleensä käytetään ihan liian voimakasta puhdistusainetta varsinkin miehet käyttävät saippuaa. Jo pelkän saippuan unohtaminen ja lempeämpi puhdistusmaito muuttaa ihon tilannetta oleellisesti. Puhdistusmaitona on paras Ultracalming Cleanser ( 500ml 73€, 250ml 51€) se on meidän suosituin puhdistusmaito ja sopii kaikille ihotyypeille. Tuote on täysin vesiliukoinen ja sillä voi myös pestä silmämeikin pois, mutta se sopii hyvin myös miehille. Hoitosuihkeena eli kasvovetenä toimii Ultracalming Mist ( 170ml 56€), sekin rauhoittaa hyvin punoitusta ja hiukan kosteuttaakin. Tärkein hoitoaine on Redness relief sk 20(40ml 68€) ja se on uudistunut vuosi sitten. Aikaisemmin se oli ihan päivittäin käytettävä kosteusvoide, mutta nyt se on enemmän lääkemäinen aine toisen kosteusvoiteen rinnalla. Se on väriltään voimakkaan vihreä mikä ei ole väriainetta, vaan tulee raaka-aineista. Se on kuitenkin niin paljon voimakas väri ettei se ihan huku ihon omaan väriin ja päiväksi onkin parempi sekoittaa sitä esimerkiksi Active moist8100ml 76€, 50ml 53€) kosteusvoiteeseen. Redness reliefin parantava vaikutus on erinomainen jo viikonkin käytön jälkeen alkaa iho vahvistua.\nPunoittava iho tarvitsee myös suojaa ja kosteutta pystyäkseen vahvistumaan ja siihen parhaat aineet ovat Skin Hydrating Booster ( 93€) ja Barrier Repair ( 40ml 62€), myös Multiactive Power Recovery Masque on hyvä apu pari kertaa viikossa käytettynä. Skin Hydrating Boosteria laitetaan ensimmäisenä puhtaalle iholle sekä aamulla, että illalla ja sen päälle tuo Redness Relief joko yksinään, tai kosteusvoiteeseen sekoitettuna. Päälimmäiseksi laitetaan Barrier Repair ja meikki on myös hyvä suoja. Laskin noiden kaikkien tuotteiden yhteishinnan ja sain noin 430€. Ne kestää käytössä noin puolisen vuotta ja silloin hinnaksi tulee päivää kohti alle 2,50€. Vuosien kokemuksella tiedän, että tuo paketti tehoaa varmasti ja ihon kanssa on paljon mukavampi elää.\nTunnisteet: atooppinen iho, aurinko, couperosa, dermalogica, herkkä iho, ihonhoitotuotteet, ihottumat, ihotyyppi, kuiva iho, meikki, miesten ihonhoito, ruusifinni, terveys\nOikaisu Retoriikan kesäkoulu postaukseen\nKirjoitin viime viikolla osallistuneeni Verkatehtaalla järjestettyyn Retoriikan kesäkouluun. Annoin tapahtuman järjestäjästä väärää tietoa, väitin järjestäjäksi Hämeenlinnan Nuorkauppakamaria. Se ei pidä paikkaansa, vaan tilaisuuden järjestäjä oli Retoriikan kesäkoulu Oy. Tuon firman omistaa kesäkoulun rehtori Antti Mustakallio. Hämeenlinnan Nuorkauppakamari osallistui järjestelyihin yhteistyökumppanin roolissa. Päivä oli niin loistava, että kiitos ja kunnia pitää mennä oikeaan osoitteeseen. Nyt, kun olen sulattanut tuon koulutuspäivän antia voin sanoa, että se kuuluu koko yrittäjyysurani viiden parhaimman koulutuspäivän joukkoon. Se on aika paljon sanottu, koska yli kolmessakymmenessä vuodessa olen kuluttanut todella monen luentosalin penkkiä. Tuo Retoriikan kesäkoulu osui minulle juuri sopivaan hetkeen, koska siellä puhuttiin paljon sellaisista asioista joita juuri tällä hetkellä mietin. Olen erittäin voimakkaasti kehittämässä yritystäni ja etsimässä uusia tapoja palvella asiakkaitani. En missään tapauksessa halua polkea paikallani, vaan haluan elää tässä hetkessä. Siksi tuollainen energisoiva seminaari oli juuri sitä mitä tarvitsin.\nLähettänyt Inkeri Valtonen klo 23.37 Ei kommentteja: Linkit tähän tekstiin\nTunnisteet: asiakaspalvelu, harrastus, kauneushoitola, kirjoittaminen, kosmetologi, oppiminen\nKortisoni ja iho\nHyvin moni asiakkaani käyttää kortisonilääkitystä suun kautta otettuna ja paljon myös käytetään kortisonivoiteita. Moneen vakavaan sairauteen kortisoni on loistava lääke, mutta tietysti sillä on aika paljon sivaikutuksia. Ihon kannalta kortisoni on varmaan yksi pahimpia lääkkeitä, mutta senkin vaikutuksia voi vähentää.\nTyypillisin kortisonin sivuvaikutus on ihon oheneminen, kuivuminen ja turvotus. Puhutaan, että kortisonin käyttäjillä on ns. kuukasvot, kasvot siis turpoavat pyöreiksi. Tosin kortisonin sivuvaikutus on myös näläntunteen lisääntyminen ja silloin tapahtuu ihan oikeatakin lihomista. Tämä ei kuitenkaan koske läheskään kaikkia kortisonin käyttäjiä ja aina on muistettava, että sivuvaikutukset ovat hyvin yksilöllisiä. On paljon sairauksia mihin joudutaan käyttämään kortisonia hyvinkin pitkiä aikoja, jopa lopun ikää.Pitkäaikaisesta käytöstä syntyy lähes aina ihon ohentumista, joka aiheuttaa sitten punoitusta. Tätä on kuitenkin mahdollisuus ennalta ehkäistä kasvohoidoilla ja hyvällä ihonhoidolla. Punoitus on yleensä seuraus hoitamattomasta ihon ohentumisesta. Verisuonet laajentuvat ja ne näkyvät helpommin, kun iho on ohut. Ohentuvaakin ihoa voi hoitaa niin ettei se ala punoittamaan.\nTärkeintä taas kerran on suojautuminen ja kosteuttaminen. Nanolift kasvohoito on erinomainen kortisoonin käyttäjälle koska se poistaa turvotusta. Jos kortisoni ei ole pysyvästi käytössä, vaan on kysymys alle vuoden kestävästä kuurista iho säilyy hyvällä hoidolla täysin ennallaan. Auringolta suojautuminen on myös tärkeää, koska kortisoni yleensä lisää UV-säteilyn vaikutusta. Perustuotteina ihoa suojaamaan on paras Barrier Repair ( 40ml 62 €) ja Multivitvahamin power recovery masque ( 75ml 68€). Barrier repair suojaa ilmaston haitoilta ja Multivitamiini naamio vahvistaa ihon omia puolustusmekanismeja. Kortisonin käyttäjän iho voi olla myös aika herkistynyt ja esimerkiksi kuorinta-aine pitää suunnitella jokaiselle asiakkaalle erikseen. Varma valinta tehotipoista on Skin Hydrating Booster ( 20ml 93€).\nJos haluaa välttää kortisonin vaikutukset ihoon hoidon ei tarvitse olla kovinkaan monimutkaista, mutta se pitää olla säännöllistä.\nTunnisteet: allergia, aurinko, couperosa, herkkä iho, hyvinvointi, ihonhoitotuotteet, kuiva iho, terveys, turvotus\nKova korvaisia asiakkaita\nAsiakaspalvelu on minulle hyvin mieleistä ja on tosi kiva kohdata erilaisia ihmisiä. Olen työvuosieni aikan oppinut paljon ihmisestä ja myös itsestäni. Yksi reagointitapa asiakkailla pistää kuitenkin mietityttämään enkä ole oppinut sitä ymmärtämään. Silloin, kun on kysymys hyvin vakavasta iho-ongelmasta esimerkiksi ihosyöpäepäilystä, tai atooppisesta ihottumasta asiakkaat eivät ota minua vakavasti, tai eivät jotenkin kuule mitä minä sanon. Näitä tapauksia ei ole kuin kourallinen, mutta aina se jää pohdituttamaan. Eräs asiakkaani on käynyt minulla vuosia 2-3 kertaa vuodessa ja on aivan ihana ihminen ja häntä on kiva tavata. Hänellä on niin kuiva ja atooppinen iho, että se on viittä vaille vereslihalla ja rikki. Näin on ollut vuosikausia. Alkuun puhuin hänelle jatkuvasti siitä, että ihoa on suojattava auringolta ja pakkaselta ja kosteutettava muutenkin. Mitään ei kuitenkaan tapahdu ihan, kun hän ei kuulisikaan neuvojani. Aina hän sanoo ettei ota koskaan aurinkoa, mutta kuitenkin hän on ulkona puutarhahommissa kaiken kesää ja talvella laskettelemassa . Iho on ihan täynnä verenpurkaumia, pigmenttiläiskiä ja hilseileviä ohentuneita läiskiä ja iho ihan kiiltää kuivuudesta. Sitä en tarkoita, että hänen pitäisi meillä juosta kasvohoidossa enemmän, tai ostaa tuotteita, mutta edes Nivea auttaisi jo paljon.\nToinen tapaus hiukan pahoitti mieltänikin, kun olin toiselle pitkäaikaiselle asiakkaalle sanonut pari vuotta kasvohoidon yhteydessä, että hänen pitäisi mennä lääkärille. Poskessa oli verta vuotava iso luomi, joka näyttikin jo pahan laatuiselta. Hän aina vastasi, että on hän näyttänytkin ja lääkärit sanoo ettei se ole mikään paha juttu. Sitten keväällä hän tuli käymään ja kertoi, että hänen poskessaan oli leikattu melanooma talvella. Hän myös ystävällisesti huomautti, että olisi toivonut minun puuttavan asiaan jo aiemmin, kun hän kävi hoidoissa. Hän myöskin neuvoi, että jos vielä toisilla asiakkailla näen samanlaista siitä pitää heti asiakkaalle sanoa. Hiukan yritin änkyttää, että minähän olen sanonut. Enkä vaan yhtä tai kahta kertaa, vaan olin puhunut siitä ainakin kaksi vuotta aina, kun hän kävi hoidossa. Otin kuitenkin moitteen hiljaa vastaan koska joku erikoinen mykkyrä ihmisen mielessä käy, kun hän ei halua kuulla neuvojani. En tiedä onko niin ahdistavaa ajatella, että saattaisi ollakin jotain vakavaa sairautta ja on helpompi asia sulkea pois. Jokin psyykkinen suojamekanismi siinä on, koska se on sattunut minulle niin usein, ettei se voi olla pelkkää sattumaa.\nTunnisteet: asiakaspalvelu, atooppinen iho, aurinko, herkkä iho, hyvinvointi, ihonhoito-ohjeet, ihotautilääkäri, ihottumat, kosmetologi, mielenterveys, oppiminen, terveys\nKasviöljyjen vaikutus ihoon\nNaisten lehdissä on usein juttuja kasviöljyjen hyvistä vaikutuksista ja asiakkaat kyselevät niistä paljon. Yleisin kysymys on, että auttaisiko ihon kuivuuteen, jos siihen levittäisi oliiviöljyä yöksi. Toinen kysymys on, että onko heidän iho sen takia kuiva, että syö liian vähän rasvaa ja öljyjä. Kumpaankin kysymykseen vastaus on jyrkkä ei.\nKasvisöljyjen määrässä ruokavaliossa on varmaan jonkinlainen merkitys ihon hyvinvoinnille, mutta kuivaa ihoa ei pysty hoitamaan öljyjen syöntiä lisäämällä. Hyvänä lisänä ne kuitenkin ovat. Iholle ei kannata laittaa mitään ainetta, joka ei ole kosmetiikaksi tarkoitettu. Ihon tehtävä on suojata elimistöä ulkoisilta aineilta ja siihen ei imeydy mikään aine, mikä ei ole käsitelty siten, että se imeytyy ihoon. Tuolla öljyn levittämisellä iholle voi olla päinvastoin huonokin vaikutus, jos iho on hiukankin rasvaisempi öljy saattaa tukkia sen ja aiheuttaa finnejä. Siitä olen vakuuttunut, että kasviöljyjen merkitys vanhenevalle ihmiselle on suuri ja varsinkin naisilla ne vaikuttavat kovastikin. Estrogeenin väheneminen naisilla vaikuttaa moneen asiaan ohentavasti, limakalvoihin, ihoon ja suoliston seinämiin, tätä vaikutusta öljyt hyvin kompensoi. Ihon kuivuus johtuu yleensä niin paljon ulkoisista tekijöistä, että ravinto ei voi mitenkään auttaa siihen, vaan ihoa itseä on hoidettava.\nHyvä ohje on, että syö kourallisen pähkinöitä, tai manteleita vuorokaudessa. Kannattaa kuitenkin muistaa, että ne ovat myös lihottavia ja ei kannata syödä niitä liikaa. Moni käyttää omega-3 kapseleita, tai kalanmaksaöljy kapseleita ja nekin ovat varmasti ihan hyväksi. Itse teen aina välillä sellaista mössöä, että laitan luumujogurtin joukkoon illalla pellavansiemeniä, seesaminsiemeniä ja leseitä. Sitten se muhii yön jääkaapissa ja syön sen aamulla, näin myös siemenet vähän pehmenee ja ne on helpompi syödä. Tuo on loistava apu kovalle vatsallekin, kuidut saavat suolistossa liikettä aikaan. Siemenet ovat hyviä kasvisöljyn lähteitä, hamppuöljy olisi kaikista paras, mutta kunnollista hamppuöljyä ei saa myydä Suomessa huumerajoitusten vuoksi. Itse suosin pellavansiemenöljyä, koska se on kotimaista. Camelina tuotemerkillä on monia valmisteita, joissa on kotimaista pellavaöljyä.\nKissojen "äitänä" voin kertoa, että kissojen ruuissa on ollut omega-3 öljyä jo viitisentoistavuotta eli paljon ennen, kun sen terveellisyydestä puhuttiin ihmisille. Omega-3 öljyllä on kuulemma suuri vaikutus kissan karvaan ja tästä voisi vetää johtopäätöksen, että se on myös hyvä hiuksille.\nLähettänyt Inkeri Valtonen klo 0.00 1 kommentti: Linkit tähän tekstiin\nTunnisteet: atooppinen iho, dieetti, hyvinvointi, ihokarvat, ikääntyminen, kissat, kuiva iho, terveys, vatsa\nVietin torstaina 14.6 erittäin mielenkiintoisen koulupäivän. Osallistuin Retoriikan kesäkouluun Verkatehtaalla ja tapahtuma oli Hämeenlinnan Nuorkauppakamarin järjestämä. Minä sain asiasta tiedon "tekstitukihenkilöni" Katleena Kortesuon kautta, joka oli myös yksi tilaisuuden puhujista. Päivän aiheena siis oli viestintä ja puhuminen, joka on vähemmän miellyttävä aihe suomalaiselle. Puhujajoukko oli todella merkittävä, jokainen oli oman alansa huippuosaaja. Heti aamusta sain haasteellisen kysymyksen. Meillä oli jokaisella tietysti nimilaput esillä ja heti aamiaisella ainakin viisi henkilöä kysyi minulta miksi kosmetologi tulee Retoriikan kesäkouluun. Melkein jo loukkaannuin, mutta aloinkin miettiä hyvin perusteltua selitystä sille miksi olen paikalla. Alun perin syy tulemiseeni oli se, että halusin viettää kivan päivän itselleni tärkeän aiheen parissa. En erityisesti ajatellut ammattiani ja firmaani, tosin se oli itselleni selvää, että kyllähän firmanikin siitä hyötyy. Kosmetologi ja kauneushoitolan omistaja on pienyrittäjä ihan niin, kuin kaikki muutkin yrittäjät monilla muilla aloilla. Hän on firmansa toimari, henkilöstöjohtaja, logistiikkapäällikkö, duunari ja tietysti viestintä-ja markkinointipäällikkö. Jos yrittäjä itse ei osaa pitää myyntipuhetta firmastaan, niin kuka sitten osaa. Olen ollut vuosikymmeniä yrittäjäjärjestöjen luottamustehtävissä ja nähnyt sen miten vaikeaa suomalaisen on nousta ylös ja sanoa edes oma nimi ja firma jota edustaa. Jokaista kosmetologia on myös aivan varmasti pyydetty esitelmöimään ihonhoidosta ainakin yhdistysten kokouksiin. Se on loistava tilaisuus asiakashankintaan, mutta kuinka moni uskaltaa mennä. Tämän takia haluan oppia puhumisesta niin paljon, kuin mahdollista ja siksi osallistuin tuohon Retoriikan kesäkouluun.\nPäivä oli todella energisoiva ja jokainen puhuja antoi minulle paljon ehkä lukuunottamatta Timo Soinia. Aamupäivän puhujat Juhana Torkki, Anssi Tuulenmäki ja Lauri Järvilehto olivat oman alansa huippuosaajia ja heidän neuvojaan on aina tärkeä kuunnella. Varsinkin Anssi Tuulenmäeltä opin paljon. Hänen ohjeensa tehdä asiat toisin, kuin muut, tai tehdä ihan toisia asioitakin, kuin muut kolahhti minuun erityisesti. Olen omassa työssäni pyrkinyt tekemään asiat aivan omalla tavallani en ole ollut koskaan hyvä matkimaan muita. Kokemus on opettanut, että erilaisuus kannattaa, mutta oli ihan kiva kuulla se myös yliopistoihmiseltä. Iltapäivän aloitti Timo Soini ja hänen aiheensa oli Miten minusta tuli puhuja. En ole erityisesti Soinifani, mutta hänen puheenlahjojaan ihailen. Valitettavasti hän enemmän puhui siitä miten hänestä tuli Timo Soini ja perussuomalinen, kun varsinaisesta aiheesta.\nKatleena Kortesuo oli ainoa nainen puhujana ja oli tapansa mukaan erinomainen. Hän antoi paljon ajattelemisen aihetta kirjoittamisesta ja täsmätekstistä. Lähes jokainen puhuja oli kirjoittanut kirjan omasta aiheestaan ja ehdottomasti ne pitää hankkia. Päivän anti oli niin suuri, että menee pitkään kunnes saan sen sisällön itselleni selväksi ja vielä toteutettuakin käytännössä.\nLähettänyt Inkeri Valtonen klo 15.51 Ei kommentteja: Linkit tähän tekstiin\nTunnisteet: asiakaspalvelu, harrastus, kirjallisuus, kirjoittaminen, kosmetologi, kulttuuri, naisverkosto, politiikka, sananvapaus, yhteiskunta, yritys\nMeikkaamisessa on vain mielikuvitus rajana\nMonen asiakkaan kanssa on tullut juttua siitä miten hankalaksi oma äiti saattaa vanhemmiten heittäytyä. Persoonallisuus muuttuu ja muisti tekee kepposia. Jutut nostaa aina mieleeni, että mitenhän minun käy oman äitini kanssa. Meillä on tasan kaksikymmentä vuotta ikäeroa ja tässä vaiheessa elämää se oikeastaan ei tunnukaan. Äitini on ollut aina hyvin erikoinen taiteilijapersoona, että uskon ettei hänen kanssaan tule helppoa olemaan vanhemmiten. Elämäntyönsä hän on tehnyt kahvilanmyyjänä, mutta taideharrastukset ovat olleet enemmän hänen lajinsa. Omaisiaan ei ole tapana kehua, mutta minun on pakko myöntää, että hän tekee upeita savitöitä, tiffannylasitöitä ja monenlaisia muita taideteoksia. Hän on sieluaan myöten boheemi ja se kyllä näkyy päällekin päin. Pukeutuminen on välillä sen verran eksoottista, että mieheni kauhistelee ettei kai anoppi meinaa lähteä noissa vaatteissa kaupungille. Äitini vakio valituksen aihe on ollut se, että miksi häntä on rankaistu niin konservatiivisella tyttärellä, kuin minä olen.\nTalvella hän yksi päivä poukkasi hoitolaan toimittamaan jotain asiaansa ja huomasin, että hänen kulmakarvat oli siniset. Huomautin hänelle, että olet vahingossa laittanut sinistä kajalkynää kulmakynän sijasta. Hän totesi ettei se ole mikään vahinko ollut vaan hän halusi siniset kulmakarvat. Minä tietysti kauhistelin, ettei sellaista saa tehdä ei kulmakarvat voi olla siniset ja hain vielä Marinkin todistelemaan asiaa. Äitini mulkoili meitä hetken ja sanoi, että näyttäkää hänelle sellainen kirja missä lukee laki joka kieltää maalaamasta kulmakarvoja siniseksi. Sitten seurasi pitkä saarna meidän mielikuvituksen puutteesta. Mitäpä tuohon enää voi sanoa, jos joku haluaa siniset kulmakarvat, niin ei sitä todellakaan kukaan voi kieltää.\nTunnisteet: ihmisoikeudet, ikääntyminen, kosmetologi, meikkaus, meikki, naiseus, taide, tyyli, vanhuus\nTähänkin tekstiin olen saanut luvan asiakkaaltani ja olen muuttanut nimen ja hiukan tapahtumia, joten häntä ei voi tunnistaa, mutta itse tarina on tosi. Pirjo oli 42v., kun hän tuli ensimmäistä kertaa meille kasvohoitoon juhannuksen tienoilla parisen vuotta sitten. Syy oli erittäin kiusalliset pigmenttiläiskät. Läiskät oli hyvin hankalissa kohdissa esimerkiksi silmien ympärillä oli vaaleaa kellanruskeaa läiskää, niin että se näytti parantumisvaiheessa olevalta mustelmalta. Viimeistään pilailut nyrkkitappelusta sai hakeutumaan kosmetologille. Ylähuulessa oli erittäin tummaa pigmenttiä ja se taas näytti ihan viiksiltä. Poskilla oleva pigmentti oli myös hyvinkin tummaa ja jännästi pystysuoran viivamaista, josta tuli mielikuva raidallisuudesta. Leuassa olevan kirjavuuden minä taas huomioin erityisesti, koska se oli ihan tyypillistä finnien jälkiin tulevaa pigmenttiläiskää.\nPirjo oli ihan ihmeissään miksi läiskiä oli tullut juuri silloin, koska hänellä ei ollut edes raskauksien aikana kymmenisen vuotta sitten pigmenttitaipumusta. Syy pigmenttiläiskien syntyyn löytyi aika pikaisesti, koska aina pigmenttiläiskät liittyvät jotenkin hormoonitoimintaan. Pirjolle oli talvella laitettu hormoonikierukka ja, vaikka gynekologit sanovat ettei siinä ole sivuvaikutuksia, niin käytännössä pigmenttiläiskät kyllä lisääntyvät. Pirjo oli myös talvella muuttanut omakotitaloon ja oli innolla pöyhinyt pihaansa koko kevään. Suojakertoimia hänellä ei ollut, koska eihän hän mielestään aurinkoa ottanut. Hormonaalinen muutos ja paljon aurinkoa on ihan hyvä selitys voimakkaisiin pigmenttiläiskiin. Silmänympärillä olleet mustelmien näköiset läiskät ovat myös hyvin tyypillisiä vaalea ihoisella. Hyvin usein näen leuan alueelle finnien jälkiin tullutta pigmenttiläiskää. Yleensä syynä on se, että ihminen itse puristelee hyvin rajusti mustapäitä ja finnejä. Iho rikkoutuu laajasti ja sellaiseen kohtaan tulee helposti pigmenttiä.\nPigmenttiläiskien vaalentaminen oli pitkä prosessi ja sinä kesänä tulokset olivat aika vähäisiä. Käytin kasvohoidossa pigmenttiä hajottavia tuotteita, mutta niiden vaikutus on aika hidas. Eniten vaikuttaa kuorinta mikä irroittaa iholta kaiken ylimääräisen se yleensä kirkastaa ihon väriä niin paljon, että iho näyttää selvästi tasaisemmalta. Teimmekin muistaakseni viisi hoitokertaa parin viikon välein, joissa pääasia oli kuorinta. Hoidot tekivät muutenkin hyvää koska niillä saatiin tasoitettua leuan alueen runsas talineritys ja muuten pintakuiva iho.\nKotihoito on ehdottomasti tärkein pigmenttiläiskien hoidossa. Auringolta iho on suojattava hyvin, ettei siihen koko ajan tule lisää pigmenttiä. Dermalogican Chromawhite tuotteet ovat tarkoitettu kaikille ihotyypeille, niin ne tasapainottivat muutenkin Pirjon epätasapainossa olevaa ihon tilannetta. Kaikista tärkein on suoraan pigmenttiläiskien päälle laitettava jauhemainen Extreme C ( 95€) ja koko kasvoille tehotiivisteeksi C-12 Concentrate ( nyt tarjous 99€, norm 132€). Powerfoliant kuorinta mikä kuuluu Chromawhite tuotelinjaan on sen verran tehokas aine, että sitä en Pirjolle suositellut, vaan kuorinta aineena oli Daily Resurfacer( 35kpl 112€) joka samalla kiinteytti ja korjasi pintakuivuutta. Päivävoiteena oli Dynamic skin recovery sk 30 ( tarjous 96€, norm 106€) ja yövoiteena Pure Night ( 110€). Parin viikon käytön jälkeen läiskät hiukan vaaleni ja onneksi nuo silmienympärysten läiskät häipyivät melkein kokonaan. Mitään täysin tasaista ihoa ei sinä kesänä enää saatu aikaiseksi, niin kuin heti olin sanonutkin. Ennalta ehkäisy pigmenttiläiskissä on kaikista tärkeintä ja seuraavina keväinä se on Pirjon kohdalla onnistunutkin hyvin. Oleellinen muutos on tapahtunut leuanalueen epätasaisuudessa, säännöllisten kasvohoitojen myötä Pirjo on lopettanut omat puhdistuskonstinsa ja ihossa ei enää ole puristelujälkiä ja pigmenttiä. Muutenkin iho voi paljon paremmin, koska siinä ei myöskään ole hilseilevää pintakuivuutta. Pigmenttiläiskien kohdalla on hyvä aina muistaa, että ei niitä ole pakko yrittää vaalentaa. Vasta sitten, kun ne alkavat häiritä itseä niin on syytä tehdä niille jotain.\nTunnisteet: aurinko, estrogeni, ihonhoito-ohjeet, ikääntyminen, kuiva iho, pigmenttiläiskät, rasvainen iho, tummat silmänympärykset, vaihdevuodet\nAnthony Beevor Toinen maailmansota\nOn aivan pakko häiritä teitä lukijani, taas tällä harrastuksellani. Olen niin innoissani etten malta olla siitä kirjoittamatta. Minulla on nyt aivan huikea "kirjasaalis" kävin kirjakaupassa ja sitten tein vielä ison tilauksen Antikaan. Nyt on parikymmentä kirjaa odottamassa lukijaansa. Ehdoton ykkönen mistä aloittaa on tuo Anthony Beavorin Toinen maailmansota. Beavor on ehdoton idolini ja olen lukenut kaikki muut hänen teoksensa paitsi tuota Espanjan sisällissota kirjaa. Senkin vielä kyllä hankin. Anthony Beavor osaa kirjoittaa niin,että maallikokin sen ymmärtää. Hän on ihan ihmeen sujuva kirjoittaja ollakseen kuitenkin brittiupseeri. Tuo Toinen maailmansota kirja on lähes tuhat sivuinen ja samanlaisia tiiliskiviä ovat ollet aikaisemmatkin teokset. Olen lukenut satoja kirjoja Toisen maailmansodan eri vaiheista ja nyt Beavor on laittanut kaikki yksiin kansiin. Luulisi, että tulos olisi lähinnä luetteloita ja numeroita, mutta hän on saanut myös ihmisen äänen kuuluviin. Sehän on minulle tärkeitä, että ymmärrän niiden yksittäisten ihmisten tunnot, jotka ovat joutuneet ihmiskunnan pahimpaan helvettiin eli sotaan. Tämä Beavirin kirja sopii hyvin ihan yleisteokseksi toisesta maailmansodasta sellaisille, jotka eivät asiasta ole kovin kiinnostuneita, mutta haluavat tuntea historiansa. Se on ihan selvä ettei ihminen voi tuntea historiaansa ymmärtämättä toisen maailmansodan vaikutuksia. Käytännön asioista voisin sanoa, että näin paksu kirja pitäisi olla kaksi osainen. Tuhat sivuinen kirja on jo tosi vaikea käsitellä, eikä sitä todellakaan kuljetella lomalukemisena. Saatte lukea vielä paljon enemmän tästä toisesta maailmansodasta, koska pidän muutaman kesälomapäivän ennen juhannusta ja suuntaan Lontooseen. Saimme taas ihan superhalvat lennot Turusta Lontooseen ja olemme siellä neljä päivää. Ne ovat ihan pyhitetty sotahistorialle, mitään muuta ei ole suunnitelmissakaan. Siellä on neljä kohdetta joissa haluan käydä ja jokaiselle on yksi päivä aikaa. Lontoossa on paras ja laajin toisesta maailmansodasta kertova museo ja olen siellä kerran käynytkin. Silloin olin ystävättäreni seurassa ja se oli hänelle ihan kärsimystä. Olen kiitollinen, että hän uhrasi päivän sinne kanssani, mutta itse yritin käydä paikan läpi tosi nopeasti. Nyt en ole yhtä armollinen miehelleni, joka kuitenkin jonkin verran on itsekin asiasta kiinnostunut. Voin sivusilmällä katsoa mikä on Lontoon muoti ja tyyli tänä kesänä, niin kerron siitäkin sitten juhannuksen jälkeen.\nLähettänyt Inkeri Valtonen klo 1.30 2 kommenttia: Linkit tähän tekstiin\nTunnisteet: harrastus, historia, kansainvälisyys, kauneus, kirjallisuus, matkailu, muoti, sananvapaus, sotahistoria\nKirjoitan tämän tarinan taas asiakkaani luvalla, mutta nimi on muutettu ja hiukan tapahtumia ettei häntä tunnisteta. Ritvalle puhkesi ruusufinni viitisen vuotta sitten. Olimme jo jutelleet parinakin talvena, että ruusufinni mahdollisuus on olemassa koska iho oireili aina välillä punasilla pikkunäppylöillä. Sitten tuli oikein hankala kevät talvi, Ritvalla oli avioero menossa ja hän lähti pariksi viikoksi Lappiin laskettelemaan. Hän tuli melkein suoraan junalta hoitolaan näyttämään ihoaan. Sen näki heti, että kyseessä oli voimakas ruusufinni reaktio ja sillehän ei kosmetiikan keinoin mitään voi. Neuvoin hänet lääkäriin ja hän sai antibioottikuurin ja paikallishoitovoiteen.\nRitva oli tosi ahdistunut ihonsa tilanteesta, hän joutui työnsä puolesta esiintymään ja ihottuma oli ihan ylivoimainen vaiva. Hän halusi omalla hoidollaan nopeuttaa parantumista ja kun minä en hänelle mitään uusia aineita neuvonut ne haettiin apteekista. Kyseessä, kun oli finnit niin niitähän pitää hoitaa rasvaisen ihon tuotteilla. Ritva käytti pari viikkoa kuivattavia acneihon hoitoaineita, puhdistukseen alkoholipitoista kasvovettä ja savinaamiota kolme kertaa viikossa. Voitte arvata, että tilanne paheni totaalisesti. Onneksi hänelle oli varattu seuraava kasvohoitoaika ja saimme puhua tilanteen selväksi. Minä en ollut tarpeeksi selvästi sanonut hänelle ettei ruusufinniin sovi samat hoidot, kun muihin finneihin. Lääkäri oli tapansa mukaan neuvonut jättämään meikin ehdottomasti pois. Se oli Ritvalle pahin asia, että lääkäri kielsi meikkaamisen ja hän ei edes pystynyt peittämään ihon ikävää punoitusta ja ihottumaa.\nKasvohoidolla ei paljoa pystynyt auttamaan, niin akuutissa tilanteessa. Ainoastaan saatiin väärien hoitoaineiden kuivuus pois. Minä kuitenkin neuvoin, että hän voi käyttää meikkiä ihan kuin ennenkin koska hän käytti Youngbloodin mineraalimeikkejä. Lääkäreillä ei välttämättä ole tietoa meikkien eri laaduista, mutta ainakin minun asiakkaillani on osoittautunut ettei mineraalimeikkien käyttö mitenkään pahenna ruusufinniä. Ritva jatkoi kotihoitoaan samoilla Dermalogican tuotteilla, kun aina ennenkin, ainoastaan yöksi hän laittoi lääkevoiteen. Aamulla hän käytti Skin Smoothing Creamia ( 100ml 80€, 50ml 57€) ja sen päälle Barrier Repairia (62€). Barrier Repair on kaikissa ihottuma tilanteissa hyvä voide. Noin kolmen viikon käytön jälkeen antibiootti alkoi vaikuttaa ja ihon tilanne rupesi parantumaan. Hän muistaakseni söi kuusi viikkoa antibioottia.\nTuon ensimmäisen kerran jälkeen, Ritva on oppinut "taiteilemaan" ruusufinnin ja lääkityksen kanssa. Nykyään hän varoo täysin aurinkoa ja pysyy sisätiloissa keskipäivän aikaan kesällä. Talviurheilu on pahinta iholle, mutta siitäkin on selvitty Barrier Repairin ja hyvän meikin ansiosta. Youngbloodin mineraalimeikki on osoittautunut parhaaksi suojaksi tuulelta ja pakkaselta. Melkein joka kevät ruusufinni on hiukan nostanut päätään ja hän on käyttänyt kolmen neljän viikon antibioottikuurin. Dermalogican hoitotuotteet ovat nyt siksikin välttämättömiä, koska niissä ei ainakaan ole hajusteita tai väriaineita. Joillakin myös mineraalirasvat saattavat ärsyttää ruusufinnin puhkeamista. Kasvohoitojen tehtävä on pitää iho mahdollisimman vahvana, että iho pysyy parhaiten suojautumaan ulkoilmalta. Ruusufinni on alkaessaan kaikille suuri järkytys, koska se on parantumaton tauti. Se kuitenkin pysyy oikein hoidettuna pitkiä aikoja oireettomana.\nLähettänyt Inkeri Valtonen klo 7.00 13 kommenttia: Linkit tähän tekstiin\nTunnisteet: aurinko, couperosa, herkkä iho, ihonhoito-ohjeet, ihotautilääkäri, ihottumat, masennus, mielenterveys, mineraalirasvat, rasvainen iho, ruusifinni, terveys\nSyyllisyyden tunteita kasvohoidossa\nSilloin tällöin nousee keskusteluun asiakkaiden kanssa heidän aikaisemmat kokemuksensa kasvohoidoista. Tietysti negatiiviset asiat jäävät ihmisille mieleen kaikista eniten, mutta liian moni puhuu kosmetologin syyllistäneen heitä. Asiakkaat kertoo, että kosmetologit yrittää myydä seuraavaa hoitoa sillä, että saavat asiakkaan tuntemaan syyllisyyttä hoitamattomasta ihosta. Olen itse kokenut sitä joskus kampaajilla aikoinaan. Tuntuu tosi ikävältä, kun kampaaja pöllyttelee kuivia latvoja ja tiukkaa onko hoitoaineet loppuneet, vai? Tai kampaaja hioo saksia nenänyrpyssä, että olisi pitänyt tämä tehdä jo aikaa sitten. Sen kerran, kun ihminen menee kosmetologille tai kampaajalle ei hän halua mitään saarnoja ja moitteita kuulla. Ne ovat niin loukkaavia ettei sellaiseen paikkaan mene kukaan uudestaan. Yleensä se saa aikaan sen ettei viitsi mennä kosmetologille enää ollenkaan.\nOlen niin usein kuullut tuon jutun syyllistämisestä, että uskon sen olevan ihan totta. Toivon todella, että osaisin asettaa sanani niin etten koskaan syyllistäisi ketään, tässä maailmassa on syyllistämistä ihan tarpeeksi ilman minun puheitanikin. Eikä ikävä ilmapiiri ainakaan kannusta ketään itseään hoitamaan. Voi tietysti olla, että minua vanhemman ikäpolven tapoihin tuollainen negatiivinen kannustus vaan kuului. Kehuminenhan on aina ollut meidän yhteiskunnassa ihan pannassa. Itse olen yrittänyt miettiä tarkkaan sanomisiani etten ainakaan nuorelle ihmiselle lisäisi huonommuuden taakkaa. Enkä usko, että niin olen tehnykkään koska olen jo niin kauan tiedostanut sen, että ihmisiä kehutaan ihan liian vähän. Niin kuin olen aiemmissa blogi jutuissa kertonutkin, että surettaa, kun asiakkaat ovat saaneet ihan väärän käsityksen itsestään, vaan jonkun ilkeiden sanojen takia.\nMinä ja Mari pyrimme siihen, että osaisimme antaa ohjeet ja neuvot asiakkaalle täysin neutraalisti. Asiakkaalla pitää olla mahdollisuus kieltäytyä ostamasta mitään ihan helposti, mutta jokaisen pitää saada tarpeeksi tietoa. Meidän on vaikea etukäteen arvioida, kuka haluaa olla ostamatta mitään ja kuka taas on päättänyt hankkia kerralla kaiken uusiksi. Siksi jokainen saa kaikki tarvittavat ohjeet, ettei kenellekään tule tunnetta, että me emme anna neuvoja, jos meiltä ei osteta. Meiltä voi myös ihan suoraan kysyä, että mitä minun kannattaa ensiksi hankkia, kun kotona on kuitenkin jotain lähes täysiä purkkeja. Eihän ole mitään mieltä heittää pois aineita, jotka on kalliisti maksettuja. Dermalogicaa voi hyvin käyttää muiden aineiden kanssa sekaisin ja jokaisen kohdalla mietitään erikseen, mitä juuri hän ensisijaisesti tarvitsee. Ainoastaan kymmenen prosenttia suomalaisista naisista käy säännöllisesti kosmetologilla ja yli viisikymmentä prosenttia ei ole koskaan käynyt kasvohoidossa. On siis ihan turha tuntea syyllisyyttä, että käy niin harvoin hoidossa. Sen kerran, kun asiakas tulee me teemme parhaamme, että tulos on hyvä ja hänellä on mukava olla.\nTunnisteet: asiakaspalvelu, dermalogica, hyvinvointi, ihonhoito-ohjeet, kauneushoitola, kosmetologi, kulttuuri, mielipaha, naiseus, nuoren ihonhoito\nKilpirauhasen vajaatoimintaa sairastaa varmaankin yli kaksikymmentäasiakastani. Se on yleistynyt todella paljon parinkymmenen vuoden aikana. Silloin, kun opiskelin kosmetologiksi meille ihotautioppia opettanut lääkäri sanoi, että tähän sairauteen tulette harvemmin törmäämään. En tiedä osataanko se nyt löytää paremmin, vai mikä on syynä sen huimaan lisääntymiseen. Hyvin tyypillistä on, että nelikymppinen nainen menee lääkäriin väsymyksen, ummetuksen ja masennuksen takia ja diagnoosi on kilpirauhasen vajaatoiminta.\nKilpirauhasen vajaatoiminnassa on kaikki elimistön toiminta ja eritys hiukan hitaalla ja se koskee myös ihon talineritystä. Aika usein tähänkin sairauteen liittyy ihon kuivuminen. Sairaus lisää myös painoa ja turvotusta ja usein näkeekin, että kasvojen iho on ihan pinkeä ja kiiltävän kuiva. Kun kuivuutta ei hoideta tarpeeksi tehokkaasti, iholle alkaa syntymään punoitusta ja cuperoosaa. Pahimmillaan olen nähnyt ihon olevan täynnä pieniä verenpurkaumia. Aika samat ohjeet toimivat tässäkin tapauksessa, kuin Sjögrenin syndroomassa. Kosteuttaminen on kuitenkin kilpirauhasen vajaatoiminnassa tärkeämpää ja kuorinta lisää kosteuden imeytymistä. Kilpirauhasen vajaatoiminnassa iho kuivuu samalla tavoin, kuin tervekin iho eli kuollut solukko kerros paksunee ja eläväsolukko ohenee. Tällöin hoitoaineiden imeytymistä auttaa kevyt kuorinta ja Daily Microfoliant ( 71 €) on hyvä kotikäytössä. Kosteutta lisää Skin Hydrating Booster (83€) ja ota voikin käyttää jatkuvasti aamulla ja illalla.\nKilpirauhasen vajaatoiminnasta kärsivät asiakkaat saavat myös usein turvotusta elimistöönsä ja siksi Nanolift kasvohoito on erityisen suositeltavaa. Kasvohieronta vilkastuttaa myös jonkin verran turvotusta ja on hyvä lisä Nanolift hoitojen välillä. Asiakkaat itse mieluummin haluavat käydä useammin Nanolift hoidossa ihan turvotuksen poistamistarkoituksessa. Suurimmalla osalla ihmisistä saadaan lääkityksellä oireet täysin pois ja tuo turvotuskin häipyy. Omien kokemuksieni mukaan suurin osa asiakkaista on täysin oireettomia, kunhan saadaan lääkityksen määrä kohdalleen. Joillakin se on helppo löytää heti, mutta joidenkin kohdalla arvot heittelee ja lääkkeen määriä on muutettava. Silloin, kun lääkitys on löydetty kohdalleen, niin se ei välttämättä vaikuta ihon kuivuuteen. Tavallaan ihon tilanne jää siihen, kun toiminta vajaus alkoi eikä palaudu lääkkeenkään kanssa ennalleen. Yleensä kaikki muut oireet vähenee, mutta ihon poikkeuksellinen kuivuus on pysyvää. Tosin se on helppo hoitaa ja tietysti ihon vanhenemisen kannalta iholle tekee hoidot hyvää.\nSilloin, kun kuivuus on jo päässyt voimakkaaseen punoitukseen asti ja verenpurkaumia on paljon, niin kovin suuria tuloksia niiden poistamiseen en ole saanut. Ennalta ehkäisy olisi siinäkin tapauksessa parasta. Tietysti hoito ei ole mitenkään myöhäistä, koska voidaan ennalta ehkäistä ettei verenpurkautumia tule lisää.\nTunnisteet: asiakaspalvelu, atooppinen iho, herkkä iho, hyvinvointi, ihottumat, kuiva iho, kuorinta, terveys\nOlen asiakkaiden kautta tutustunut moniin sairauksiin, jotka vaikuttavat ihon kuntoon. Ellei itse sairaus vaikuta ihoon, niin hoitoon tarkoitettu lääke saattaa sivuvaikutukseltaan olla ihoa rasittava. Ajattelin nyt kirjoittaa kosmetologin näkökulmasta eri sairauksien osuudesta ihoon ja millaisia tuloksia on meidän hoitolassa saatu. Tämä ei siis ole lääketieteen näkökulmaa, vaan ihan kokemuksiin perustuvaa näkemystä.\nSjögrenin syndrooma on sairaus millä on erittäin voimakas vaikutus ihoon. Tämän sairauden olemassa oloon törmäsin parikymmentävuotta sitten, kun asiakkaani sai siitä diagnoosin. Käsittääkseni sitä ennen ei sairautta vielä juurikaan tunnettu. Sjögrenin syndroomassa suun, silmien ja sukuelinten limakalvot kuivuvat pahasti koska kosteutta erittävät rauhaset tulehtuu ja lakkaa toimimasta. Sairaus voi levitä suolistoon ja keuhkoihin ja kyseessä onkin hyvin kiusallinen ja kivuliaskin sairaus. Kasvojen iho kuivuu ja ohentuu myös todella rajusti. Hyvin usein hoitamattomalla Sjögren syndrooma potilaan iholla on voimakas punoitus ja pintaverisuonet tulee näkyviin. Meidän ilmasto on pahin mahdollinen tällaiselle sairaaloisen kuivalle iholle, ihanteellista olisikin päästä etelän aurinkoon muutamaksi viikoksi talvella.\nMinulla on tällä hetkellä neljä asiakasta joilla on kyseinen diagnoosi ja kaikki heistä ovat sairastaneet yli kymmenen vuotta. Kasvojen iho on tietysti heidän huolistaan vähäisin, koska muita ongelmia on niin paljon. Jokaiselle naiselle on kuitenkin tärkeää ettei ihan rypisty ennen aikojaan ja, että ulkonäkö pysyy miellyttävänä. Heidän elämäänsä kuuluu jatkuva rasvaaminen ja ihon voitelu päästä varpaisiin. Usein käytössä on lääkevoiteita, varsinkin talvella ja todella paksuja ja rasvaisia perusvoiteita ja ihoöljyjä. Kasvojen iholla kaikilla on käytössä Dermalogican hoitotuotteet ja ihot ovat pysyneet ehjänä eikä punakkuutta ole syntynyt. Nanolift kasvohoitoja teemme parin kuukauden välein ja talven aikana kasvohierontoja lisäksi. Pelkkä kasvohieronta on tietysti myös rasvaa lisäävä, mutta kivuliaalle ihmiselle se on muutenkin helpottavaa. Kasvohieronta pumppaa hiukan myös sylkirauhasia liikkeelle, jos niitä on vielä jäljellä, näin syljen erityskin saattaa lisääntyä.\nKosteusvoiteena heille on aivan ehdoton Super Rich Repair (50ml 121€) se on muutenkin kuivalle iholle talvella hyvä hoitovoide. Tänä talvena on osoittautunut erinomaiseksi tehoaineeksi Overnigh Repair Serum (98€) jonka sisältämä arganöljy ehkäisee ihon ohenemista ja rauhoittaa myös punoituksia. Barrier Repair on suojaava tuotteena hyvä sekä aamulla, että illalla. Multivitamin power recovery masque ( 75ml 68€) on monella talviaikana lähes jatkuvassa käytössä yövoiteen asemasta, se on myös rohtuville huulille erinomainen.Näillä hoitoaineilla on iho pysynyt hyvin kunnossa eikä se ole mitenkään edes hankala hoitaa. Se on vaan muistettava, että voiteita on laitettava todella runsaalla kädellä ja pelkkä kotihoito ei riitä. Moni sanoo kokevansa kasvohoidot myös mielialaan vaikuttavina. Siitä tulee iholle hyvä tunne ja surkastuneet sylkirauhaset ovat usein kipeitä, niin kasvohieronta helpottaa sitäkin.\nTunnisteet: asiakaspalvelu, atooppinen iho, herkkä iho, hyvinvointi, ihotyyppi, kasvohoito, kuiva iho, mielenterveys, terveys\nNyt sitä saa meiltä!\nSaimme eilen ensimmäisen erän Enormous Lash (98€) ripsiseerumia. Kerroin jo aiemmassa jutussani, että suhtauduin hyvin skeptisesti tähän ripsiseerumiin koska aiemmin niistä ei ole ollut mitään sanottavampaa hyötyä. Tämän tuotteen löysin ihan asiakkaideni pyynnöstä, moni oli nähnyt TV-ohjelman ripsiseerumista ja toisilla oli joku kaveri jo käyttänytkin ainetta. Sitten kyselin toisilta kosmetologeilta, että mikä heidän kokemus on asiasta ja kaikki vain kehui. Tuote perustuu samaan aineeseen, jota käytetään silmänpainetaudin lääkkeessä. Olen vuosikausia nähnyt miten upeat ripset on ihmisillä jotka käyttävät silmänpainetippoja. Ne ovat ihan silminnähtävän nopeasti alkaneet vahvistua ja kasvaa, kun asiakas on aloittanut kyseisen lääkityksen. Nyt tässä ripsiseerumissa on raaka-aineena se osa tipoista mikä vaikuttaa tähän ripsen laatuun. Siksi uskon täysin, että vaikutus tulee olemaan näkyvä.\nKokeilin sitä jo heti eilen illalla ja tänä aamuna. Se on pakattu samanlaiseen pakkaukseen, kun silmänrajaukset ja siinä itsessään on hyvin kapea ja pieni sivellin. Tuolla siveltimellä levitetään ihan vähän ainetta ripsirajaa ja sitä ei saa mennä silmiin. Tietysti, jos sitä valuu silmiin, niin se ei ole vaarallista, mutta kirvelee ja silloin on vaan huuhdeltava silmät runsaalla vedellä. Eilen illalla, kun sitä laitoin, niin ensiksi se ei tuntunut miltään. Sitten, kun istuin kutomassa pari tuntia tuntui, että se alkoi valumaan ja silmän pinnassa tuntui öljymäinen kalvo. Asialle en tehnyt mitään ja lähdinkin jo nukkumaan ja pelkäsin onko silmät aamulla ihan turvoksissa. Minulla on todella herkät silmät enkä yleensä tykkää laittaa mitään kovin lähelle silmää. Totesin laittaneeni sittenkin liian paljon ripsiseerumia, että se alkoi valumaan silmiin. Ihme kyllä aamulla ei ollut turvotusta eikä mitään muutakaan. Ennen silmämeikkiä laitoin sitten uuden kerran ja todella varovasti eikä tänään ole tuntunut miltään. Tästä opin, että ripsiseerumia pitää käyttää todella vähän ja tänään laitankin sitä vasta juuri ennen nukkumaan menoa. Tuon pakkauksen hinta on 98€ ja siitä pystyy käyttämään monta kuukautta. Tuloksia luvataan 4-6 viikon päästä. Itse odotan innolla miten omat ripseni seerumista innostuu.\nLähettänyt Inkeri Valtonen klo 15.09 1 kommentti: Linkit tähän tekstiin\nMiehen suuri elin\nNyt, kun tuo Hämeen Sanomien toimittaja kävi tekemässä juttua Nanolift hoidosta tuli mieleen yksi vanha ikävä lehtijuttu. Vielä kahdeksan-ja yhdeksänkymmentäluvuilla käsitys kosmetologin ammatista oli vähän kummallinen ja moni liitti meitä prostituutioon. Sain monia puhelinsoittoja mitä nykyään pidettäisiin mitä rajuimpana seksuaalisen häirintänä. Sitten, kun tuli nämä maksulliset seksipuhelinpalvelut ne soitot onneksi loppui. Omalla kohdallani nuo vihjailut seksipalveluista loukkasi todella paljon. Olin vielä hyvin nuorikin ja kokematon suojautumaan typerältä suunsoitolta. Siksi kamala järkytys olikin, että Hämeen Sanomien ikäiseni naistoimittaja teki todella seksistisen jutun ammatistani.\nTapaus oli joskus yhdeksänkymmentäluvun alussa ja toimittaja soitti minulle ja halusi tehdä juttua miesasiakkaista kauneushoitolassa. Suostuin siihen mielihyvin, koska joillakin ihmisillä oli käsitys ettei miehen ihoa voi hoitaa ja se olisi jotenkin naismaista. Haastattelu oli ihan asiallinen ja minä toin tiukasti fakta asioita esiin, että miehen iho on yhtä tärkeä hoitaa, kuin naisenkin. Käytin myös vanhaa fraasia, että iho on ihmisen suurin elin. Se on vakiolause terveydenhoidossa, koska iho on painoltaa ja kooltaan huomattavasti suurempi, kuin esimerkiksi maksa,sydän tai munuaiset. Tällä yleensä perusteltiin sitä, että iho on yhtälailla elävä elin, kuin muutkin elimistön osat. Pyysin jutun luettavakseni ennen julkaisua ja se oli ihan hyvä ja hyväksyin sen. En kuitenkaan hoksannut, että otsikoita ja kuvatekstejä ei jutussa vielä näkynyt.\nSitten, kun lehti ilmestyi oli Hämeen Sanomien etusivulla iso otsikko Miehen suuri elin hoidossa!. Siinä oli epäselvä kuva miehen kädestä ja kuvateksti, että Inkeri Valtosen kauneushoitolassa hoidetaan myös miehisiä elimiä. Olin aivan järkyttynyt ja itkin kovasti. Äitini ja mummuni lukivat tekstit myös ja olivat ihan kauhistuneita, että minusta puhutaan siten suurimman lehden etusivulla. En voi väittää vastaan etten olisi puhunut miehen suurimmasta elimestä, mutta se oli käännetty jutussa ihan toisenlaiseen asiaan. Olin hyvin pahoillani ja soitin toimittajalle ja hän vain naureskeli, että lukijat tykkää tuollaisista otsikoista. Koin voimakkaasti toisen naisen halun halventaa ja alentaa toista naista. Se olikin minulle jutun suurin pettymys, että toinen nainen nosti esiin tämän virheelisen käsityksen kosmetologien seksipalveluista.\nTuo juttu johti useisiin ilkeisiin puhelinsoittoihin ja sain kuulla paljon pilkkaa siitä vuosien varrella. Tämä on osoitus myös siitä miten paljon maailma on muuttunut minun työvuosinani. Marin ikäiset kosmetologit ovat onneksi aika tietämättömiä siitä, että meihin tällaisia juttuja edes kohdistui. En usko, että myöskään nykytoimittajat käyttäisivät Hämeen Sanomien kaltaisessa lehdessä noin halpamaisia tehokeinoja.\nTunnisteet: asiakaspalvelu, historia, ihmisoikeudet, ihonhoito, kasvohoito, kirjoittaminen, kosmetologi, mielipaha, miesten ihonhoito, naiseus, yhteiskunta, yritys\nTämä kevät on kuulemma ollut pahin allergiakevät pariinkymmeneen vuoteen. Eräs keuhkolääkäri asiakkaani puhui jo maaliskuun lopussa, että kevät etenee niin vauhdilla Keski-Euroopassa ja sieltä tulee siitepölyjä tuulen mukana meillekin poikkeuksellisen aikaisin. Itsekin sen huomasin, kun olin siellä Rooman reissulla äitini kanssa. Lähdimme 19.3 ja jo silloin Roomassa oli täysi kesä ja lämpötila yli kaksikymmentäastetta.\nMonella vakioasiakkaallani on paha siitepölyallergia, jos oikein alan laskemaan niin allergikkoja vakioasiakkaistani on lähes puolet. Se selittyy sillä, että usein allergikko on atooppinen iholtaan, tai ainakin kuiva ja herkkä ihoinen. Heidän ihonhoidon tarve on erityisen suuri, jotta iho pysyisi terveenä ja ehjänä. Tämä myös osoittaa sen käytännössä, että Dermalogica on hyvin sopiva sarja myös erittäin herkille ja herkistyneille ihoille. Olen puhunut päivittäin asiakkaiden kanssa heidän kokemuksistaan tänä keväänä ja todella moni kertoo tuplanneensa lääkityksen. Moni on joutunut pysymään kokonaan sisätiloissa ja jokunen on ollut ihan työstäkin poissa. Nämä seikat tuo tietysti omat vaatimuksensa kasvohoidoille ja kotihoidolle.\nYleensä siitepölyallergia vaikeuttaa hengitystä ja ärsyttää silmiä. Varsinaisia näkyviä iho-oireita, tai ihottumia ei yleensä ole, mutta iho on hyvin herkkä reagoimaan kaikelle ja se on huomioitava. Kortisoni lääkityksen lisääminen aiheuttaa myös ihon ohentumista ja kuivumista ja sekin pitäisi pystyä ehkäisemään. Vuosien aikana olen tietysti niin tottunut asiakkaideni reaktioihin, että on ihan helppoa suunitella hoitoa kevääksi jo etukäteen. Monen kohdalla olen nähnyt miten allergia ja astma muuttuu kolmenkymmenen vuoden aikana. Silmien kanssa olen hyvin varovainen niihin en laita kestovärejä ja hyvin vähäisesti muitakin aineita. Silmänympärykset kuitenkin kuivuu hyvin paljon, koska kyynelnesteet valuu ja lääketipat kuivattaa. Kotikäytössä paras silmänympärysvoide näihin ongelmiin on Multivitamin Power Firm ( 15ml 70€), se jättää kevyesti suojaavan pinnan iholle. Sitten, kun tilanne rauhottuu, niin monelle asiakkaalle teen pari erityistä silmänympäryshoitoa alkukesästä.\nNanolift kasvohoito toimii oikein hyvin atooppisen kuivalle ja herkistyneelle ihollekin ja siinä voin imeyttää rauhoittavia aineita ihoon. Kotikäytössä kaikista välttämättömin aine on Barrier Repair ( 40ml, 62€) se on hyvin tehokas suoja katupölyä ja siitepölyä vastaan. Tosin se on herkkäihoisilla asiakkailla käytössä ihan läpi vuoden. Uusi Overnight Repair Serum on myös osoittautunut oikein hyväksi rauhoittamaan herkkyyttä ja punoitusta sekä vahvistamaan ihoa. Kaikista tärkeintä on tietysti ennalta ehkäisy, kun tiedetään miten iho reagoi kevääseen, niin hoidamme monen asiakkaan kanssa jo etukäteen ihon vahvuutta kuntoon. Niille kenen iho on ollut talvenkin hoitamatta ja sen päälle iskee paha siitepölyallergia, niin tilanteen korjaaminen vie aikaa melkein elokuuhun asti.\nLähettänyt Inkeri Valtonen klo 11.04 6 kommenttia: Linkit tähän tekstiin\nTunnisteet: allergia, atooppinen iho, herkkä iho, hyvinvointi, ihottumat, kasvohoito, kosmetiikka, kuiva iho, miesten ihonhoito, nuoren ihonhoito, terveys, tummat silmänympärykset, turvotus\nEnnakkoluulo pilaa monet hyvät asiat\nMinun oma ennakkoluuloisuuteni ja vanhoihin tapoihin piintyminen meinasi estää loistavan uuden idean. Kuulin jo helmikuussa, että markkinoille on tullut uusi ripsiä vahvistava hoitoaine. Tuote on tullut Youngbloodin maahantuojan myyntivalikoimaan. En reagoinut asiaan mitenkään, en tutkinut juttua sen enempää, vaan mielessäni totesin sen olevan humpuukia. Työelämäni aikana on markkinoilla ollut lukematon määrä erilaisia silmäripsien hoitoaineita ja mikään niistä ei ole ollut toimiva. Tein siis johtopäätöksen ihan ennakkoluulojeni perusteella, enkä ollenkaan ajatellut, että maailma muuttuu ja teknologia muuttuu.\nVuosien varrella olen nähnyt kymmeniä kertoja, että kun asiakas alkaa käyttämään silmätippoja silmänpainetautiin ripsistä tulee ihan upeat ja tummat. Monesti olen miettinyt, että miksi tuota osaa tipoista ei käytetä pelkästään ripsien kasvattajana. Nyt jutun on keksinyt joku muukin ja markkinoille tuli Enormous Lash. Vasta, kun hyvä asiakkaani kyseli tuotteesta tajusin mistä oli kysymys. Asiakkaani kertoi, että televisiossa oli ollut joku suomalainen kauneusohjelma ja siinä oli testattu kyseistä tuotetta. Muutos oli kuulemma silmin nähtävä, ohjelmassa näytettiin ripset ennen hoitoainetta ja sitten kuukauden kuluttua. Kyselin kokemuksia myös tutuilta kosmetologeilta ja kaikki kehu kilpaa tuotetta. Se on helppo käyttää, hoitoainetta levitetään ripsirajaan kerran tai kaksi päivässä. Kulmakarvoille tulokset ovat olleet myös hyviä. Tuote ei ole ihan halpa hinnaltaan, mutta se riittää pitkäksi aikaa. Aineen hinta tulee olemaan 110-130€, en ole vielä laskenut sille hintaa, koska en ole vielä saanut niitä meille.\nEnormous Lash tulee meille myyntiin noin viikon sisällä ja odotamme sitä Marin kanssa kovasti. Tietysti omatkin ripset kaipaa hoitoa ja kun olemme kumpikin nähneet noiden silmänpainetippojen vaikutukset ei ole vaikea uskoa, että tuote on toimiva.\nTunnisteet: kauneus, meikkaus, meikki, ripset, Youngblood\nAurinkopuuteri ja kesä kuuluvat yhteen\nEn ole vielä kertaakaan kertonut tuosta Youngbloodin aurinkopuuterista nimeltään Mineral Radiance 71€. Nyt se laiminlyönti täytyy korjata, koska se tuote on kirjoituksen arvoinen, jos mikä. Siitä voi käyttää taas vanhaa fraasia, että se on paras aurinkopuuteri mitä olen käyttänyt. Mineral Radiance meikissä on useita eri värejä, mutta ainoastaan Sundance väri toimii aurinkopuuterina. Muut värisävyt ovat lähinnä poskipunia.\nAurinkopuuteri on tarkoitettu koko kasvoille korostamaan ihon päivetystä ja poistamaan kalpeutta. Sitä voi myös käyttää poskipunan tapaan korostusvärinä. Aurinkopuuterin voi käyttää meikkivoiteen päällä, tai suoraan iholle vain kosteusvoiteen päälle. Moni asiakkaani hylkää kesäksi varsinaisen meikkivoiteen ja käyttää pelkkää aurinkopuuteria, tai laittaa värillistä päivävoidetta Sheer tintiä ( 40ml 65€) ja sen päälle aurinkopuuteria. Vielä kymmenen vuotta sitten puhuttiin maapuuterista, mutta nykyään käytetään aurinkopuuteri nimitystä. Kun ensimmäistä kertaa tuli markkinoille mineraalipigmentti eli siis maa-aineesta saatu väriaine siitä tuotteesta alettiin käyttää nimeä maapuuteri. Youngblood sarjahan sisältää ainoastaan mineraalipigmenttiä eikä synteettisiä väriaineita ja nykyään mineraalipigmentin käyttö on hyvin yleistä. Silloin, kun maapuuteri tuli ensimmäistä kertaa markkinoille, niin sehän oli ihan mullistava keksintö. Oli löydetty väriaine minkä iho sietää erittäin hyvin ja mikä taittaa valoa kauniisti ja on luonnollisen näköinen. Edelleen aurinkopuuterissa on nuo samat ominaisuudet, mutta laatu on vielä entistä parempi.\nYoungbloodin aurinkopuuterin erinomaisuus perustuu sen väriin. Tuote on pakattu pyöreään rasiaan ja siinä on neljä eri värisävyä yhdessä paketissa. Tuuhealla kabukisiveltimellä, kun kerran siitä pyöräyttää saa neljästä eri väristä sekoituksen siveltimeen ja kasvoille levitettynä se näyttää hyvin elävältä ja luonnolliselta. eihän ihmisen rusketuskaan ole koskaan yhtä ja samaa väriä otsasta kaulaan. Aurinkopuuteri on myös helppo häivyttää eikä siitä jää rajoja kaulaan, tai hiusrajaan. Aineena se on myös iholle hyväksi, koska sillä on suojaava ja kosteutta sitova vaikutus. Aurinkopuuteri lähtee myös hyvin pois puhdistusmaidolla. Silloin, kun haluaa helpon ja nopean meikin suosittelen Mineral Radiancea.\nTunnisteet: aurinko, dermalogica, herkkä iho, kosmetologi koulutus.kosmetologian historia., meikkaus, meikki, mineraalipigmentti, muoti, tyyli\nOlen monen asiakkaani kanssa puhunut muistista ja unohtamisista ja siitä miten vaihdevuosi-ikä muistiin vaikuttaa. Minulla on paljon oman ikäisiäni asiakkaita eli viisikymppisiä. Estrogeenin väheneminen vaikuttaa oleellisesti ihoon ja tekemiini kasvohoitoihin. Sen takia vaihdevuosioireet yleensäkin nousee usein keskusteluun. Tähän mitä nyt kirjoitan ei minulla ole mitään tieteellistä pohjaa, mutta omat kokemukseni kertoo tämän. Olen huomannut, että tuossa viiden-kuudenkymmenen välissä on muutaman vuoden ajankohta jolloin naisella asiat unohtuu ja aikataulu on vähän sekaisin. Sama voi olla myös miesten kohdalla, mutta kun minä kohtaan niin paljon enemmän naisia, niin miehistä en osaa sanoa.\nJo parikymmentävuotta sitten kiinnitin huomiota, että omalla äidilläni oli aika, kun hän unohteli asioita. Hän oli silloin viidenkymmenen ja yleensä hyvämuistinen ja sitten hän yhtenään unohti mennä hammaslääkäriin, kampaajalle yms. Olen siksikin pistänyt tämän muistin ja vaihdevuosien yhteyden merkille, koska työni pelaa ajanvaraussysteemillä. Minulla on selvä huomio siitä, että monella asiakkaalle tulee ajankohta jolloin he useamman kerran unohtavat tulla, tai tulevat väärään aikaan. Tottakai kaikille tapahtuu virheitä ja vahinkoja ja se on inhimillistä. Ne tapaukset jää kuitenkin montaa asiakasta itseään vaivaamaan, että mikä hänen muistissaan oikein on. Uskon, että se on ihan ohimenevää ja sitten, kun elimistön tilanne tasapainottuu niin unohdukset loppuvat.\nKirjoitan tätä siksikin, kun olin itse ihan ihmeissäni oman muistamattomuuteni kanssa. Olen menttorina eräälle uudelle yrittäjälle ja sovimme tapaavamme meillä kotona viime viikon keskiviikkona klo 12 ja tämän viikon tiistaina klo 9. Sitten viime viikon tiistaina istuin keittiössä ja odotin häntä klo 9, no eihän hän tietenkään tullut. Menin töihin ja tarkistin asian ajanvaruskirjastani, että tapaaminenhan olikin vasta keskiviikkona ja puolelta päivin. Taas keskiviikko aamuna istuin keittiössä odottamassa häntä klo 9 ja taas lähdin töihin ja ihmettelin missä hän on. En vielä siinäkään muistanut juuri edellispäivänä tarkistaneeni, että tapaaminen oli klo12.00. Vasta töihin päästyäni tajusin, että olin taas itse väärässä ajassa. Olin tosi huolissani omasta hölmöilystäni. En yleensä sekoita kellon aikoja ja ajanvarauksia, koska koko työmme on niistä kiinni. Kun tarkemmin asiaa pohdin, niin huomasin itsessäni, että jotenkin sählään ja söhlään enemmän, niin en aina paina asioita mieleeni kunnolla. Päätin ottaa tuosta tapauksesta oppia ja nyt yritän keskittyä tekemisiini paremmin ettei tule turhaa sählinkiä.\nLähettänyt Inkeri Valtonen klo 8.00 1 kommentti: Linkit tähän tekstiin\nTunnisteet: asiakaspalvelu, estrogeni, ikätesti, ikääntyminen, mielenterveys, stressi, terveys, vaihdevuodet, vanhuus\nIho kesäksi kuntoon\nKesä on ajankohta jolloin suomalaisilla on eniten juhlia ja lomaillessakin halutaan olla parhaimmillaan. Suurimman osan iho nauttii kesästä ja auringosta, kunhan aurinkoa ei ole liikaa. Iho pitää olla myös hyvässä peruskunnossa ennen, kuin saa täyden hyödyn kesän parantavasta vaikutuksesta. Talvi ja kuivattava sisälämmitys saa aikaan ihon pintaan paljon keratiinisolukkoa eli kuollutta solukkoa. Tämä tukkii ihoa ja huokosten suuta sitten, kun lämpötila lisääntyy ja talineritys kasvaa, niin ihoon tulee tukkeutumia ja finnejä. Tärkeintä on saada tuo keratiinisolukko pois ja siihen auttaa kuorinta. Kasvohoidon yhteydessä saadaan iho kuorittua tehokkaasti ja huokoset puhdistettua, tulosta on sitten helppo ylläpitää kotihoidolla.\nAuringollakin on ihoa paksuunnuttava vaikutus. UV-säteily ohentaa terveen, elävän solukon määrää ja lisää kuollutta solukkoa. Kuorintaa on ehdottomasti lisättävä kesäaikana, jos haluaa, että iho voi mahdollisimman hyvin. Pari kolme kertaa viikossa voi kuorintaa tehdä Multivitamin Thermofoliant ( tarjous 69€,norm.81€ ) kuorinta-aineella, joka on varsinkin vanhenevalle iholle erittäin hyvä ja nopea käyttää. Säänöllisesti kuoritulle iholle rusketus tulee paljon kauniinmin. Pitää myös muistaa, että mitä hitaammin iho rusketuu sitä tasaisempi ja kestävämpi rusketuksesta tulee. Tässä kohtaa on pakko taas kehua Daily Resusfacer ( 35 kpl, 112€) hoitotassujen vaikutusta, niiden kuoriva ja kosteuttava vaikutus on omalle iholle välttämätön kesällä. Myönnän, että inhoan kuumuutta ja porottavaa aurinkoa, mutta Keski-Euroopassa ei kesäaikana sitä pysty välttämään. Yleensä meidän maailmankongressit ovat elokuun ensimmäisen viikonlopun ympärillä ja jossain Espanjassa tai Italiassa ei viileää paikkaa löydy. En ikinä saisi ihoani siistiksi ja meikkiä pysymään ilman Daily Resurfaceria. Se kuorii kaiken ylimääräisen pois ja tekee ihonpinnasta sileän ja napakan ja on vielä loistava hoitoaine muutenkin. En koskaan matkusta ilman, että mukanani on Daily Resusfacer pusseja.\nTalven jälkeen riittävä kosteuttaminen on tärkeä asia myös. Kosteuvoide pitää ihon joustavana ja rusketuksesta tulee kauniin värinen. Liian kuivalle iholle rusketuksesta tulee likaisen mustanruskea ja hilseilevä. Runsas kosteus lisää myös rusketuksen pysyvyyttä. Joka tapauksessa kasvojen hoitotuotteita pitää vaihtaa kesäilmastoon sopivammiksi. Käy läpi oma hoitorepertuaarisi ja pyydä, vaikka meiltä apua siihen, miten sitä muokata kesäksi.\nTunnisteet: aurinko, couperosa, dermalogica, herkkä iho, ihotyyppi, ikääntyminen, kasvohoito, kuorinta, meikkaus, pigmenttiläiskät, rypyt, terveys\nOtetaanpas taas kerran tarkasteluun meidän hoitojemme ja tuotteidemme hinnat. Kauneushoitoloiden hinnoittelu on hyvin kirjavaa ja siksi pidän tärkeänä, että meidän asiakkaat tietävät mistä hinnat muodostuu. Yleensä ihmiset jotka eivät ole lähellä yrittäjyyttä ajattelevat, että me yrittäjät nostamme hintoja ihan mielinmäärin ja pidämme hinnat korkealla, vain oman ahneutemme takia. Niin se ei todellakaan ole, jokainen yrittäjä laskee moneen kertaan miten alas voisi hinnan pudottaa, että se vielä olisi kannattavaa tehdä. Jokaisen yrittäjän velvollisuus on pitää yrityksensä elinkelpoisena ja silloin hintojen pitää olla järkeviä. Yrittäjälle on aina kova pala, kun joutuu nostamaan hintoja, mutta yleinen hintojen nousu pakottaa siihen. Ei hintoja nosteta sillä perusteella, että haluampa itselleni suurempaa palkkaa.\nHoitojemme hinnat muodostuu tuntihinnasta 56€/tunti sis. alv 23% ja hoitoon käytetyistä aineista. Tuolla tuntihinnalla maksetaan yrityksen perustoiminta eli vuokrat, palkat, verot, vakuutukset, siivous, kirjanpito yms. Tuntihinnan päälle lisätään aineet, jotka käytetään hoidossa. Hoitoihin kuluu ns.perusaineita eli pumpulit, desinfiointiaineet, puhdistusmaidot,silmämeikinpoistoaineet,kosteusvoiteet yms. Kalleimpia on hoitojen erikoisaineet eli kuorinta, naamio, tehotiivisteet, hierontaöljyt yms. Meillä ei koskaan säästellä hoitoaineissa, asiakas saa varmasti aina parhaat mahdolliset hoitoaineet kasvohoitoonsa. Silloin, kun kosmetologi ei ole hinnoitellut hoitoja realistisesti joutuu ehkä pihistelemään aineista ja se taas heikentää hoidon tehoa. Dermalogica mielletään yleensä hyvin kalliiksi hoitosarjaksi, mutta todellisuudessa se ei ole sitä. Kasvohoitoihin on ihan eri aineet, kun mitä asiakkaat ostavat kotikäyttöön. Ei olisi mitään järkeä hoitaa samoilla aineilla hoitolassa, kun asiakas voi itse hoitaa kotona. Nuo hoidoissa käytettävät aineet ovat paljon tehokkaampia, kun asiakkaalle päivittäiseen käyttöön tarvittavat aineet. Hoitolatuotteissa on ihan sama etu, kuin kotihoitotuotteissa, että vaikka tuotteen lähtöhinta on arvokas ne riittää pitkäksi aikaa. Esimerkiksi tuo kauranaamio, mistä kaikkia asiakkaat niin pitävät maksaa meille yli 250€, mutta siitä saa yli parikymmentä hoitokertaa käytettyä.\nAina, kun joku tarjoaa kasvohoitoja todella edullisesti kannattaa miettiä onko se mahdollista tehdä hyvillä aineilla tai muuten rehellisesti. Meidän alalla on valitettavan paljon harmaata taloutta, jolloin yhteiskunta ei saa osuuttaan. On myös asiakkaan rikos ostaa tällaisia tuotteita tai palveluja. Alhainen hinta voi muodostua myös siitä, että hoitoaineet eivät olekaan niitä mitä luvataan, tai niitä käytetään liian vähän. Kasvohoitojen kohdalla pätee sama sääntö, kun kaupankäynnissä yleensäkin, hyvää ja halpaa ei saa samassa paketissa.\nLähettänyt Inkeri Valtonen klo 8.00 8 kommenttia: Linkit tähän tekstiin\nTunnisteet: asiakaspalvelu, dermalogica, ihonhoitotuotteet, kasvohoito, kauneushoitola, politiikka, yhteiskunta, yritys\nKäytä aina silmämeikin poistoon silmämeikin poisto...


Sony julkaisi erikoisen e-paperikellonsa – koko kellon ulkonäköä voi muuttaa silmänräpäyksessä puhelimella | Mobiili.fi\nSony julkaisi erikoisen e-paperikellonsa – koko kellon ulkonäköä voi muuttaa silmänräpäyksessä puhelimella\nJanne Laakso | Julkaistu 12.6.2017, klo 19:31\nSony on kotimaassaan Japanissa julkaissut sen toisen sukupolven FES Watch -kellot. FES Watch U yhdistyy Bluetoothilla Android- tai iOS-puhelimen sovellukseen, mutta kyse ei silti ole varsinaisesta älykellosta. Erikoista FES Watch U:ssa on mahdollisuus muuttaa e-paperipintaisen kellon ulkonäköä silmanräpäyksessä puhelinsovelluksen kautta.\nFES Watch U:ssa sekä kellotaulu että ranneke ovat vähän virtaa kuluttavia e-paperinäyttöjä. Ensimmäisen sukupolven FES Watch julkaistiin vuoden 2014 lopulla, ja nyt julkaistussa toisen sukupolven mallissa on muun muassa kellotaulua reunustava metallikehys sekä perinteisen kellopariston tilalla ladattava akku. Yhdellä latauksella päästään noin kolmen viikon käyttöaikaan.\nFES Closet -nimisen puhelinsovelluksen avulla voi kellon ilmettä muuttaa nopeasti. Sovellus sisältää tunnettujen tekijöiden kuvittamia kuoseja, sekä maksullisia että maksuttomia, ja uusia kuoseja on tarkoitus julkaista kuukausittain vuoden loppuun asti. Lisäksi kellon voi kuvittaa omilla kuvillaan.\nFES Watch U on tarjolla Sonyn oman First Flight -joukkorahoitussivuston kautta, tai sen voi bongata tokiolaisesta muotiliikkeestä. Kellojen hinnat ovat metalliosien viimeistelystä riippuen 46 000 tai 60 000 yeniä (370 tai 480 euroa). Ensimmäisen sukupolven FES Watch jäi Japanin markkinoiden erikoisuudeksi, ja valitettavasti vaikuttaa siltä, ettei myöskään uutta mallia Japanin ulkopuolella julkaista.\nFES FES Watch Sony\nSonyn uusi huippu-Walkman: Android ja 128 gigatavua – hinta yli 1 100 dollaria6.1.2015\nPremium-tuntumaa edullisesti – uudet Moto E4 -puhelimet julkistettiin\nLue seuraavaksi: Premium-tuntumaa edullisesti – uudet Moto E4 -puhelimet julkistettiin


Hevostalli.netin foorumi - Hevoskasvatus - Suomenhevosten show-näyttely 27.9 Anjala/Kouvola\nSuomenhevosten show-näyttely 27.9 Anjala/Kouvola\nPäivämäärä: 19.9.20 19:50:14\nKymijoen Ratsastajat ry:n\nsunnuntaina 27.9.2020 klo 11.00\nv.2002 ja sitä ennen syntyneet tammat, oriit ja ruunat\nv.2020 syntyneet varsat\nJälkeläisluokka (emä tai isä ja vähintään 3 sen jälkeläistä)\nSisarusluokka (vähintään 3 hevosta samasta emästä/isästä)\nKasvattajaluokka (samalta kasvattajalta vähintään 3 hevosta)\n1. Tuomarina toimii Marianna Paavolainen.\n2. Näyttelyyn otetaan ilmoittautumisjärjestyksessä max 35 hevosta. Viimeinen ilmoittautumispäivä on su 20.9.2020. Osallistujille lähetetään näyttelykirje sähköpostitse. Ilmoittautumiset vain ilmoittautumislomakkeen kautta: https://forms.gle/9oaem5zEpHsVzcTr9\n3. Osallistumismaksu 25€ / hevonen. KJR:n jäsenille 20€ / hevonen. Jälkeläis-, sisarus- ja kasvattajaluokka sisältyy osallistumishintaan. Kaikki maksut suoritetaan tilille ilmoittautumisen yhteydessä, maksuohjeet:\nTilinumero: FI98 5016 0620 0330 28\nSaaja: Kymijoen Ratsastajat ry.\nViesti: Sh-show 27.9. Hevosen nimi (jos maksat kerralla useamman hevosen, kaikkien nimet viestiin)\n4. Jokainen hevonen palkitaan ruusukkeella, lisäksi palkitaan luokkavoittajat sekä BIS I, II, III ja paras juniori- ja seniori esittäjä. BIS-kolmikolle rahapalkinnot 1. 100 € 2. 50 € 3. 30 €. Lisäksi kiertopalkintoja ja muita palkintoja.\nParas ori, lahjoittaja: Kouvolan Ratsastajat\nParas ruuna, lahj. Black Equus, Laura Reponen\nParas varsaton tamma, lahj. Kymen-Karjalan Hevosenomistajat ry\nParas veteraani, lahj. Menohepo, Heidi Alanko\nParas 1-3v tamma, lahj. HS-talli, Hanna Skippari\nParas 1-3v ori/ruuna, Sumiaisen muistopokaali, lahj. Jaana Hohti\nParas varsallinen tamma, Nöppösen muistopokaali, lahj. Jenni Suhonen\nParas maitovarsa, lahj. Lammin tila, Viivi Honkimaa\nHUOM! Kiertopokaalin viime vuonna saaneet, palautathan pokaalin kansliaan tullessasi paikalle tai toimita se järjestäjälle kaiverrettuna ennen näyttelyä!\n5. Hevoset tulee olla suitsittuina koko näyttelyalueella, kuitenkin v. 2020 syntyneet varsat saavat olla riimussa. Hevosten esittäjien tulee käyttää näyttelykehässä kypärää. 1-vuotiaan ja sitä vanhemman oriin esittäjän tulee olla vähintään 16-vuotias. Näyttelynumeron on oltava näkyvissä hevosen ollessa näyttelykehässä tai verryttelyalueella.\n6. Hevosten rokottamista suositellaan. Hevosia, esittäjiä ja yleisöä ei ole vakuutettu järjestäjän toimesta. Noudatathan tapahtumassa järjestäjän ohjeita mm. turvavälien ja käsihygienian suhteen!\n7. Aikataulu tulee näkyville seuran kotisivuille: www.kymijoenratsastajat.net\n8. Näyttelypaikan osoite: Ankkapurhantie 23, 46910 Anjala.\n9. Näyttelyä koskevat kyselyt jenni.suhonen@kymijoenratsastajat.net tai 050-3272585.\n10. Järjestäjä pidättää itsellään oikeuden muutoksiin.\nRe: Suomenhevosten show-näyttely 27.9 Anjala/Kouvola\nPäivämäärä: 21.9.20 20:47:09\nLuokka I 4-vuotiaat ja vanhemmat oriit\n2. Kuukson Kaipaus\nLuokka VI 1-3 vuotiaat oriit ja ruunat\n3. Toimelan Helmeri\n4. Aarteen Oliver\n5. Kuukson Tarina\nLuokka II 4-vuotiaat ja vanhemmat ruunat\n6. Vireen Valtti\nLuokka III 4-vuotiaat ja vanhemmat tammat ilman varsaa\n9. Viehän Tyttö\nLuokka IV v.2002 ja sitä ennen syntyneet tammat, oriit ja ruunat\nLuokka V 1-3 vuotiaat tammat\n14. Riihentaus Rianna\n15. Kielon Kaipuu\nLuokka VII 4-vuotiaat ja vanhemmat tammat varsan kanssa\n16. Kukan Pirske\nLuokka VIII v.2020 syntyneet varsat\n17. Väisälän Valtti\n18. Pirskeen Puuteri\n19. Valoniityn Uljas\nPäivämäärä: 27.9.20 17:42:09\nBest in Show Kekkonen\nBIS 2 Mini-Riksa\nBIS 3 Esu\nparas senioriesittäjä Netta Anttila - Riihentaus Rianna\nparas junioriesittäjä Ilona Karo - Mini-Riksa\n1. Kekkonen I, LV\n2. Kuukson Kaipaus I\n3. Toimelan Helmeri II\n4. Aarteen Oliver POISSA\n5. Kuukson Tarina II, LV\n6. Vireen Valtti II\n7. Nuuka-Niilo I, LV\n8. Tomusokeri II, 3.\n9. Viehän Tyttö II, 2.\n10. Viissitte I, LV\n11. Mini-Riksa I, LV\n12. Esu I\n13. Melkonen II 3.\n14. Riihentaus Rianna II 2.\n15. Kielon Kaipuu I, LV\n16. Kukan Pirske I, LV\n17. Väisälän Valtti I, LV\n18. Pirskeen Puuteri I, 2.\n19. Valoniityn Uljas I, 3.\nParas ori, lahjoittaja Kouvolan Ratsastajat


Tienvarsiteknologian osaaja, Destia Oy\nIlmoituksen osoite: https://tyopaikat.oikotie.fi/tyopaikka/1198781\nTuleva työsi liittyy tienvarsiteknologialaitteiden huoltoihin ja viankorjaukseen. Pääasiassa työsi koostuu automaattisten nopeusvalvontapisteiden huoltotöistä, mutta lisäksi työnkuvaan kuuluvat mm. liikenteen automaattisten mittausasemien (LAM), keli- ja liikennekameroiden ja telematiikan huoltotyöt. Työt sijoittuvat ympäri Suomea, joten matkustusvalmius on välttämätön. Projektiluonteisuudesta johtuen työpäivien pituus vaihtelee. Destia antaa tarvittavat perustiedot ja koulutuksen suoritettaviin huolto- ja korjaustöihin. Työkokemuksesta riippuen voit toimia myös projektipäällikkönä.\nDestian Asiantuntijapalvelut työllistää noin 170 henkilöä ja on yksi Suomen suurimpia infrasuunnitteluun keskittyneitä suunnitteluorganisaatioita. Destia on ainoa toimija Suomessa, joka toteuttaa infraan liittyvät palvelut suunnittelusta rakentamiseen asti. Destian asiantuntijapalveluiden tiestötieto on 35 hengen asiantuntijaryhmä, joka on erikoistunut tienvarsiteknologiaan liittyviin huoltotehtäviin sekä tiestöllä tehtäviin mittauksiin. Lupaamme asiakkaallemme järkevät ja kustannustehokkaat ratkaisut, digitaalista edelläkävijyyttä ja erinomaiset osaajat.\nEtsimme oma-aloitteista ja työtä pelkäämätöntä tienvarsiteknologian osaajaa tai sellaiseksi haluavaa. Edellytämme sinulta sähköasentajan koulutusta ja työkokemusta asennustöistä. S2-pätevyys sekä mahdolliset sähkö- ja työturvallisuuskortit katsotaan eduksi. Arvostamme oma-aloitteisuutta ja työtä pelkäämätöntä asennetta sekä kykyä työskennellä itsenäisesti ja yksin, mutta myös osana tiimiä. Tehtävä edellyttää matkustusvalmiutta.\nTarjoamme erilaisten tienvarsiteknologialaitteiden huolto- ja viankorjaustehtäviä, monipuoliset henkilöstöedut sekä reilut ja ammattitaitoiset työkaverit.\nLisätietoja tehtävästä antaa Janne Toikka, janne.toikka@destia.fi tai 050 406 2910.


Osta BRIO Vetolelu Leppäkerttu, Keltainen | Jollyroom\nBRIO Vetolelu Leppäkerttu, Keltainen\nBRIO Vetolelu Leppäkerttu, Keltainen on suloinen puinen vetolelu, joka seuraa sinua kaikkialle ja liikkuu aivan oikean leppäkertun tavoin. Tämä leppäkerttu on hauska lelu, joka rohkaisee lasta kävelyn oppimiseen! Lelu on valmistettu FSC-merkitystä puusta.Lue lisää\nBRIO Vetolelu Leppäkerttu, Keltainen on suloinen puinen vetolelu, joka seuraa sinua kaikkialle ja liikkuu aivan oikean leppäkertun tavoin. Tämä leppäkerttu on hauska lelu, joka rohkaisee lasta kävelyn oppimiseen! Lelu on valmistettu FSC-merkitystä puusta.Ikäsuositus: 12 kk +Materiaali: Puu.Mitat: P10 cm.Väri: Keltainen.


Alkuseurakuntien apuna : Lautapeli seurakuntien nuorisotyöhön \nTimonen, Antti (Diakonia-ammattikorkeakoulu, 2014)\nTIIVISTELMÄ Timonen, Antti. Alkuseurakuntien apuna – lautapeli seurakuntien nuorisotyöhön. Kauniainen, syksy 2014, 58 s., 5 liitettä. Diakonia-ammattikorkeakoulu. Sosiaalialan koulutusohjelma, Kristillisen lapsi- ja ...\nAlkuvaiheen pakolaisten asunnottomuus Helsingissä. \nKuusto-Kovanen, Susanna (Diakonia-ammattikorkeakoulu, 2014)\nKuusto-Kovanen, Susanna. Alkuvaiheen pakolaisten asunnottomuus Helsingissä. Helsinki, kevät 2014. Diakonia-ammattikorkeakoulu, Sosiaalialan koulutusohjelma, Sosionomi (AMK). Tutkimuksen tavoitteena oli tuoda julki ...\nAlle 3-vuotiaiden lasten liikunnan tukeminen -opas vanhemmille \nAlle 3-vuotiaiden lasten vanhempien tunteet ja odotukset päiväkotihoidosta aloituskeskustelujen kirjauksissa \nNisula, Suvi-Maarit (Diakonia-ammattikorkeakoulu, 2013)\nTIIVISTELMÄ Nisula, Suvi-Maarit. Alle 3-vuotiaiden lasten vanhempien tunteet ja odotukset päiväkotihoidosta aloituskeskustelujen kirjauksissa. Diak Etelä, Helsinki, kevät 2013, 93 s., 2 liitettä. Diakonia-ammattikorkeakoulu. ...\nAlle kolmevuotiaiden maahanmuuttajataustaisten lasten suomen kielen oppimisen tukeminen liikkumisen ja toiminnan avulla \nLöfman, Mari (Diakonia-ammattikorkeakoulu, 2013)\nLöfman Mari. Alle kolmevuotiaiden maahanmuuttajataustaisten lasten suomen kielen oppimisen tukeminen liikkumisen ja toiminnan avulla päiväkodissa. Helsinki, kevät 2013, 43 s., 3 liitettä. Diakonia-ammattikorkeakoulu, ...\nALLE KOULUIKÄISTEN LASTEN KASVATUS JA OPETUS VIROSSA : Terake-lastentarhan tapaus \nAlvari-perhetyön ja varhaiskasvatuksen yhteistyön : sekä sen kehittämistarpeiden kartoitus \nAmigas-vertaistukiryhmä maahanmuuttajanaisten hyvinvointia tukemassa \nAMMATILLINEN KOIRA-AVUSTEINEN TYÖSKENTELY SOSIAALIALALLA : Harjoitukset ja apuvälineet käytännössä \nHaake, Marika; Pulkkinen, Pirjo; Pellinen, Kirsi (Diakonia-ammattikorkeakoulu, 2016)\nHaake, Marika; Pulkkinen, Pirjo & Pellinen, Kirsi. Ammatillinen koira-avusteinen työs-kentely sosiaalialalla -harjoitukset ja apuvälineet käytännössä. Pieksämäki, syksy 2016, sivumäärä 66, 2 liitettä. Diakonia-ammattikorkeakoulu, ...